qundao/data-zh-poetry huggingface dataset:
送籍溪胡丈赴馆供职二首·其二
作者：朱熹
朝代：宋
体裁：七言绝句

执我仇仇讵我知，谩将行止验天机。猿悲鹤怨因何事，祇恐先生袖手归。
送芮国器二首
作者：朱熹
朝代：宋

拄节千山外，勤劳饱所经。一心无适莫，万口自丹青。拂拭先贤传，光辉处士星。活人功更远，试与问林坰。紫陌同年旧，青云得路新。论心端有契，下榻岂辞频。话别惊如许，相逢渺未因。期公念经济，从此上星辰。
送芮国器二首·其一
作者：朱熹
朝代：宋

拄节千山外，勤劳饱所经。一心无适莫，万口自丹青。拂拭先贤传，光辉处士星。活人功更远，试与问林坰。
送芮国器二首·其一
作者：朱熹
朝代：宋

拄节千山外，勤劳饱所经。
一心无适莫，万口自丹青。
拂拭先贤传，光辉处士星。
活人功更远，试与问林垧。
送芮国器二首·其二
作者：朱熹
朝代：宋
体裁：五言律诗

紫陌同年旧，青云得路新。论心端有契，下榻岂辞频。话别惊如许，相逢渺未因。期公念经济，从此上星辰。
送芮國器二首·其一
作者：朱熹
朝代：宋

拄節千山外，勤勞飽所經。
一心無適莫，萬口自丹青。
拂拭先賢傳，光輝處士星。
活人功更遠，試與問林坰。
送芮國器二首·其二
作者：朱熹
朝代：宋

紫陌同年舊，青雲得路新。
論心端有契，下榻豈辭頻。
話別驚如許，相逢渺未因。
期公念經濟，從此上星辰。
送許順之南歸二首·其一
作者：朱熹
朝代：宋

門前三逕長蒿萊，愧子殷勤千里來。
校罷遺書却歸去，此心元自不曾灰。
送許順之南歸二首·其二
作者：朱熹
朝代：宋

幾年江海事幽尋，偏與雲僧話此心。
今日肯來論舊學，歲寒猶恐雪霜侵。
送謝周輔入廣
作者：朱熹
朝代：宋

夫君壯節與奇謀，屈首微官世所羞。
攬轡未妨聊矍鑠，賦詩直爲寫離憂。
蒼茫嶺海三年別，珍重親朋幾日留。
滿意分携一盃酒，登山臨水不能休。
送许顺之南归二首·其一
作者：朱熹
朝代：宋

门前三径长蒿莱，愧子殷勤千里来。
校罢遗书却归去，此心元自不曾灰。
送许顺之南归二首·其二
作者：朱熹
朝代：宋

几年江海事幽寻，偏与云僧话此心。
今日肯来论旧学，岁寒犹恐雪霜侵。
送谢周辅入广
作者：朱熹
朝代：宋
体裁：七言律诗

夫君壮节与奇谋，屈首微官世所羞。揽辔未妨聊矍铄，赋诗直为写离忧。苍茫岭海三年别，珍重亲朋几日留。满意分携一杯酒，登山临水不能休。
進賢道中
作者：朱熹
朝代：宋

往辭湘水曲，今過豫章城。
改歲無多日，到家才幾程。
晝憐春意迫，夜喜月華清。
此去無淹軌，前塗似掌平。
遊密菴
作者：朱熹
朝代：宋

弱齡慕丘壑，茲山屢遊盤。
朝隮青冥外，暮陟浮雲端。
晴嵐染襟裾，水石清肺肝。
俯仰未云已，歲月如飛翰。
中年塵霧牽，引脰空長歎。
曠歲一登歷，心期殊未闌。
矧此親友集，笑談有餘歡。
結架迫彎碕，徙倚臨奔湍。
共惜前古秘，今爲後來觀。
落景麗雲木，回風馥秋蘭。
林昏景益佳，悵然撫歸鞍。
諒哉故山好，莫遣茲盟寒。
遊密菴分韻賦詩得絕字
作者：朱熹
朝代：宋

閩鄉饒奇山，仙洲故稱傑。
巍然一峰高，復與衆山絕。
傳聞極目處，天水遠明滅。
萬里倏往還，三光下羅列。
我來發孤興，徑欲躋嵽嵲。
病骨竟支離，何當攀去轍。
遊密菴分韻賦詩得還字
作者：朱熹
朝代：宋

我行得佳友，勝日尋名山。
春山既妍秀，清溪亦潺湲。
行行造禪扉，小憩腰脚頑。
窮探意未已，理策重躋攀。
入谷翳蒙密，俯澗隨泓灣。
誰將百尺綃，掛此長林間。
雄聲殷地厚，洪源瀉天慳。
偉哉奇特觀，償此一日閑。
所恨境過清，悄愴暮當還。
顧步三嘆息，人生何苦艱。
遊會稽東山
作者：朱熹
朝代：宋

江路經由數十回，無因到此爲潮催。
嘗聆文靖曾遊後，欲問薔薇幾度開。
今日掣身推案去，暫時秉燭入山來。
高僧不問誰家客，獨計雲軒自把懷。
遊白鹿洞熹得謝字賦呈元範伯起之才三兄并示諸同遊者
作者：朱熹
朝代：宋

歲月有環周，窮臘忽受謝。
眷眷山水心，幸此朱墨暇。
招呼得良友，邂逅成夙駕。
深尋故轍迹，喜見新結架。
永懷拾遺公，藏器此待價。
橫流詩書澤，下及楊李霸。
炎神撫興運，制作流大化。
石室萬卷藏，綸言九天下。
規模未云遠，荒茀良可詫。
自非賢邑宰，誰復此精舍。
會當求敕賜，畢願老耕稼。
更與盡心期，臨流抗風榭。
遊靈石
作者：朱熹
朝代：宋

百尺樓臺九疊山，個中風景脫塵寰。
危亭勢枕蒼霞古，靈石香沾碧蘚斑。
佳景每因勞企仰，勝遊未及費躋攀。
何當酬却詩書債，遂我浮生半日閑。
過樟木鎮晚晴二首·其一
作者：朱熹
朝代：宋

朝晴遣我看薌林，頃刻浮雲萬里陰。
拂袖凌風三十里，依然寒日照長吟。
過樟木鎮晚晴二首·其二
作者：朱熹
朝代：宋

飛雲極目疑梅嶺，落日回頭夢橘洲。
從此不愁東路永，祇應西望轉悠悠。
過武夷作
作者：朱熹
朝代：宋

弄舟緣碧澗，棲集靈峯阿。
夏木紛已成，流泉注驚波。
雲闕啟蒼茫，高城鬰嵯峨。
眷言羽衣子，俛仰日婆娑。
不學飛仙術，纍纍丘冢多。
過潤陂日晴意可喜至暮復雨伯崇有詩因次其韻
作者：朱熹
朝代：宋

客裏歲云暮，我心殊未平。
悠悠惜往日，鬰鬰懷平生。
况復久陰雨，喜茲霜曉明。
那知不終日，又作瀟瀟聲。
坐厭泥塗辱，空嗟鴻鴈輕。
過蓋竹作二首·其一
作者：朱熹
朝代：宋

二月春風特地寒，江樓獨自倚欄干。
箇中詎有行藏意，且把前峰細數看。
過蓋竹作二首·其二
作者：朱熹
朝代：宋

浩蕩鷗盟久未寒，征驂聊此駐江干。
何時買得魚船就，乞與人間畫裏看。
過豐城作
作者：朱熹
朝代：宋

渺渺豐城縣，回頭憶舊遊。
晴江羅遠樹，宿莽亂中洲。
寶劍今鱗甲，神光尚斗牛。
他年還記得，此夜一扁舟。
過飛泉嶺
作者：朱熹
朝代：宋

梯雲石磴羊腸繞，轉壑飛泉碧玉斜。
一路風烟春淡泊，數聲鷄犬野人家。
過高臺携信老詩集夜讀上封方丈次敬夫韻
作者：朱熹
朝代：宋

十年聞說信無言，草草相逢又黯然。
借得新詩連夜讀，要從苦淡識清妍。
過黄塘嶺
作者：朱熹
朝代：宋

屈曲危塍轉，沉陰山氣昏。
蟬聲高樹暗，石瀨淺流喧。
已過黄塘嶺，欲覓桃花源。
無爲此留滯，驅馬踰山樊。
道中景物甚勝吟賞不暇敬夫有詩因次其韻
作者：朱熹
朝代：宋

穿林踏雪覓鍾聲，景物逢迎步步新。
隨處留情隨處樂，未妨聊作苦吟人。
道中景物甚胜吟赏不暇敬夫有诗因次其韵
作者：朱熹
朝代：宋
体裁：七言绝句

穿林踏雪觅钟声，景物逢迎步步新。随处留情随处乐，未妨聊作苦吟人。
道間厭苦泥淖思亟還家安坐講習用擇之韻呈二賢友
作者：朱熹
朝代：宋

客路泥塗正所憂，可堪雲物更油油。
向來結友輕千里，此去還家且一丘。
妙處自應從我得，躬行肯使歎吾猶。
兩賢定許相提挈，厚意何勝雜珮酬。
道间厌苦泥淖思亟还家安坐讲习用择之韵呈二贤友
作者：朱熹
朝代：宋
体裁：七言律诗

客路泥涂正所忧，可堪云物更油油。向来结友轻千里，此去还家且一丘。妙处自应从我得，躬行肯使叹吾犹。两贤定许相提挈，厚意何胜杂佩酬。
遠游篇
作者：朱熹
朝代：宋

舉坐且停酒，聽我歌遠游。
遠游何所至，咫尺視九州。
九州何茫茫，環海以爲疆。
上有孤鳳翔，下有神駒驤。
孰能不憚遠，爲我游其方。
爲子奉尊酒，擊鋏歌慨慷。
送子臨大路，寒日爲無光。
悲風來遠壑，執手空徊徨。
問子何所之，行矣戒關梁。
世路百險艱，出門始憂傷。
東征憂暘谷，西遊畏羊腸。
南轅犯癘毒，北駕風裂裳。
願子馳堅車，躐險摧其剛。
峩峩既不支，瑣瑣誰能當。
朝登南極道，暮宿臨太行。
睥睨即萬里，超忽凌八荒。
無爲蹩躠者，終日守空堂。
還家即事
作者：朱熹
朝代：宋

獻歲事行役，徂春始還歸。
昔往草未芳，今來翠成幃。
扶踈滿園陰，時禽互翻飛。
叢萱亦已秀，丹葩耀晨輝。
即事誰與娛，淹留自忘機。
日暮復出門，悵然心事違。
古人不可見，獨掩荒園扉。
邵武道中
作者：朱熹
朝代：宋

風色戒寒候，歲事已逶遲。
勞生尚行役，遊子能不悲。
林壑無餘秀，野草不復滋。
禾黍經秋成，收歛已空畦。
田翁喜歲豐，婦子亦嘻嘻。
而我獨何成，悠悠長路岐。
凌霧即曉裝，落日命晚炊。
不惜容鬢凋，鎮日長空饑。
征鴻在雲天，浮萍在青池。
微蹤政如此，三嘆復何爲。
邵武道中
作者：朱熹
朝代：宋

风色戒寒候，岁事已逶迟。
劳生尚行役，游子能不悲。
林壑无余秀，野草不復滋。
禾黍经秋成，收敛已空畦。
田翁喜岁丰，妇子亦嘻嘻。
而我独何成，悠悠长路岐。
凌雾即晓装，落日命晚炊。
不惜容鬓凋，镇日长空饥。
征鸿在云天，浮萍在青池。
微踪政如此，三嘆復何为。
邵武道中
作者：朱熹
朝代：宋

风色戒寒候，岁事已逶迟。劳生尚行役，游子能不悲。林壑无馀秀，野草不复滋。禾黍经秋成，收敛已空畦。田翁喜岁丰，妇子亦嘻嘻。而我独何成，悠悠长路岐。凌雾即晓装，落日命晚炊。不惜容鬓凋，镇日长空饥。征鸿在云天，浮萍在青池。微踪政如此，三叹复何为。
酬黄子厚見訪歸途惠詩韻
作者：朱熹
朝代：宋

櫪驥倦千里，籠鶴思九臯。
念昔田舍日，不知山林高。
一朝逢世紛，故丘得潜逃。
平生棲遁志，茲焉始堅牢。
故人穀城翁，高情北窗陶。
亦復喜我歸，巾車款林巢。
申旦更離闊，中情重忉忉。
酬黄子厚见访归途惠诗韵
作者：朱熹
朝代：宋

枥骥倦千里，笼鹤思九皋。念昔田舍日，不知山林高。一朝逢世纷，故丘得潜逃。平生栖遁志，兹焉始坚牢。故人谷城翁，高情北窗陶。亦复喜我归，巾车款林巢。申旦更离阔，中情重忉忉。
酬黄子厚见访归途惠诗韵
作者：朱熹
朝代：宋

枥骥倦千里，笼鹤思九皋。
念昔田舍日，不知山林高。
一朝逢世纷，故丘得潜逃。
平生栖遁志，兹焉始坚牢。
故人谷城翁，高情北窗陶。
亦復喜我归，巾车款林巢。
申旦更离阔，中情重忉忉。
醉下祝融峰作
作者：朱熹
朝代：宋

我來萬里駕長風，絕壑層雲許盪胸。
濁酒三杯豪氣發，朗吟飛下祝融峰。
醉下祝融峰作
作者：朱熹
朝代：宋
体裁：七言绝句

我来万里驾长风，绝壑层云许荡胸。浊酒三杯豪气发，朗吟飞下祝融峰。
醉作三首
作者：朱熹
朝代：宋

淅淅西风起，嗷嗷寒雁多。稻粱随处有，珍重采薇歌。淅淅西风起，候虫寒夜分。千山杳沉寂，竟夕断知闻。淅淅西风起，溅溅石濑鸣。有情从是妄，个里定无情。
醉作三首·其一
作者：朱熹
朝代：宋

淅淅西風起，嗷嗷寒鴈多。
稻粱隨處有，珍重采薇歌。
醉作三首·其一
作者：朱熹
朝代：宋

淅淅西风起，嗷嗷寒雁多。稻粱随处有，珍重采薇歌。
醉作三首·其一
作者：朱熹
朝代：宋

淅淅西风起，嗷嗷寒鴈多。
稻粱随处有，珍重采薇歌。
醉作三首·其三
作者：朱熹
朝代：宋

淅淅西風起，濺濺石瀨鳴。
有情從是妄，箇裏定無情。
醉作三首·其三
作者：朱熹
朝代：宋

淅淅西风起，溅溅石濑鸣。有情从是妄，个里定无情。
醉作三首·其三
作者：朱熹
朝代：宋

淅淅西风起，溅溅石濑鸣。
有情从是妄，箇裏定无情。
醉作三首·其二
作者：朱熹
朝代：宋

淅淅西風起，候蟲寒夜分。
千山杳沉寂，竟夕斷知聞。
醉作三首·其二
作者：朱熹
朝代：宋
体裁：五言绝句

淅淅西风起，候虫寒夜分。千山杳沉寂，竟夕断知闻。
释奠斋居
作者：朱熹
朝代：宋

理事未逾月，簿书终日亲。简编不及顾，几阁积埃尘。今辰属斋居，烦局一舒伸。瞻眺庭宇肃，仰首但秋旻。茂树禽转幽，忽如西涧滨。聊参物外趣，岂与俗子群。
释奠斋居
作者：朱熹
朝代：宋

理事未逾月，簿书终日亲。
简编不及顾，几阁积埃尘。
今辰属斋居，烦跼一舒伸。
瞻眺庭宇肃，仰首但秋旻。
茂树禽转幽，忽如西涧滨。
聊参物外趣，岂与俗子羣。
釋奠齋居
作者：朱熹
朝代：宋

理事未逾月，簿書終日親。
簡編不及顧，几閣積埃塵。
今辰屬齋居，煩跼一舒伸。
瞻眺庭宇肅，仰首但秋旻。
茂樹禽轉幽，忽如西澗濱。
聊參物外趣，豈與俗子羣。
重过南塘吊徐一平先生
作者：朱熹
朝代：宋
体裁：五言律诗

不到南塘久，重来二十年。山如龟背厚，地与马鞍连。徐子旧书址，毛公新墓田。青松似相识，无语重凄然。
重過南塘吊徐一平先生
作者：朱熹
朝代：宋

不到南塘久，重來二十年。
山如龜背厚，地與馬鞍連。
徐子舊書址，毛公新墓田。
青松似相識，無語重凄然。
野望
作者：朱熹
朝代：宋

登高立馬瞰晴川，四面平林接暝烟。
東望不堪頻極目，歸心已度鳥飛前。
野望
作者：朱熹
朝代：宋
体裁：七言绝句

登高立马瞰晴川，四面平林接暝烟。东望不堪频极目，归心已度鸟飞前。
金榜山
作者：朱熹
朝代：宋

陈场老子读书处，金榜山前石室中。人去石存犹昨日，莺啼花落几春风。藏修洞口云空集，舒啸岩幽草自茸。应喜斯文今不泯，紫阳秉笔纪前功。
金榜山
作者：朱熹
朝代：宋

陈场老子读书处，金榜山前石室中。
人去石存犹昨日，鶑啼花落几春风。
藏修洞口云空集，舒啸岩幽草自茸。
应喜斯文今不泯，紫阳秉笔纪前功。
金榜山
作者：朱熹
朝代：宋

陳場老子讀書處，金榜山前石室中。
人去石存猶昨日，鶑啼花落幾春風。
藏修洞口雲空集，舒嘯巖幽草自茸。
應喜斯文今不泯，紫陽秉筆紀前功。
鉛山立春六言二首·其一
作者：朱熹
朝代：宋

雪擁山腰洞口，春迴楚尾吳頭。
欲問閩天何處，明朝嶺水南流。
鉛山立春六言二首·其二
作者：朱熹
朝代：宋

行盡風林雪徑，依然水館山村。
却是春風有脚，今朝先到柴門。
铅山立春六言二首
作者：朱熹
朝代：宋

雪拥山腰洞口，春回楚尾吴头。欲问闽天何处，明朝岭水南流。行尽风林雪径，依然水馆山村。却是春风有脚，今朝先到柴门。
铅山立春六言二首·其一
作者：朱熹
朝代：宋

雪拥山腰洞口，春回楚尾吴头。欲问闽天何处，明朝岭水南流。
铅山立春六言二首·其一
作者：朱熹
朝代：宋

雪拥山腰洞口，春迴楚尾吴头。
欲问闽天何处，明朝岭水南流。
铅山立春六言二首·其二
作者：朱熹
朝代：宋
体裁：六言诗

行尽风林雪径，依然水馆山村。却是春风有脚，今朝先到柴门。
長溪林一鶚秀才有落髮之願示及諸賢詩卷因題其後二首·其一
作者：朱熹
朝代：宋

聞說當機百念休，區區何更苦營求。
早知名教無窮樂，陋巷簞瓢也自由。
長溪林一鶚秀才有落髮之願示及諸賢詩卷因題其後二首·其二
作者：朱熹
朝代：宋

貧里煩君特地過，金襴誰與換魚簑。
它年雲水經行遍，佛法元來本不多。
长溪林一鹗秀才有落发之愿示及诸贤诗卷因题其后二首
作者：朱熹
朝代：宋

闻说当机百念休，区区何更苦营求。早知名教无穷乐，陋巷箪瓢也自由。贫里烦君特地过，金襕谁与换鱼蓑。它年云水经行遍，佛法元来本不多。
长溪林一鹗秀才有落发之愿示及诸贤诗卷因题其后二首·其二
作者：朱熹
朝代：宋

贫里烦君特地过，金襕谁与换鱼蓑。它年云水经行遍，佛法元来本不多。
长溪林一鹗秀才有落髮之愿示及诸贤诗卷因题其后二首·其一
作者：朱熹
朝代：宋
体裁：七言绝句

闻说当机百念休，区区何更苦营求。早知名教无穷乐，陋巷箪瓢也自由。
长溪林一鹗秀才有落髮之愿示及诸贤诗卷因题其后二首·其二
作者：朱熹
朝代：宋

贫里烦君特地过，金襕谁与换鱼簑。
它年云水经行遍，佛法元来本不多。
閏月十一日月中坐彭蠡門喚船與諸人共載汎湖至隄首回棹入西灣還分韻賦詩約來晚復集詩不至者浮以大白
作者：朱熹
朝代：宋

解組無多日，歸哉喜欲狂。
臨風成邂逅，載月下滄浪。
酌酒傳清影，鳴橈擊素光。
它年隔千里，此夜莫相忘。
闰月十一日月中坐彭蠡门唤船与诸人共载泛湖至堤首回棹入西湾还分韵赋诗约来晚復集诗不至者浮以大白
作者：朱熹
朝代：宋
体裁：五言律诗

解组无多日，归哉喜欲狂。临风成邂逅，载月下沧浪。酌酒传清影，鸣桡击素光。它年隔千里，此夜莫相忘。
闻二十八日之报喜而成诗七首
作者：朱熹
朝代：宋

胡马无端莫四驰，汉家元有中兴期。旃裘喋血淮山寺，天命人心合自知。天骄得意任驱驰，太岁乘蛇已应期。一夜旄头光殒地，饮江胡马未全知。雪拥貂裘一马驰，孤军左袒事难期。奏函夜入明光殿，底事庐儿探得知。渡淮诸将已争驰，兔脱鹰扬不会期。杀尽残胡方反旆，里闾元未有人知。汉节荧煌直北驰，皇家卜世万年期。东京盛德符高祖，说与中原父老知。追锋闻说日驱驰，旧德登庸傥有期。圣主聪明似尧禹，忠邪如许讵难知。恭惟大号久风驰，清跸传呼却未期。此日不须劳玉趾，寸心那得侍臣知。
闻二十八日之报喜而成诗七首·其一
作者：朱熹
朝代：宋
体裁：七言绝句

胡马无端莫四驰，汉家元有中兴期。旃裘喋血淮山寺，天命人心合自知。
闻二十八日之报喜而成诗七首·其七
作者：朱熹
朝代：宋
体裁：七言绝句

恭惟大号久风驰，清跸传呼却未期。此日不须劳玉趾，寸心那得侍臣知。
闻二十八日之报喜而成诗七首·其三
作者：朱熹
朝代：宋
体裁：七言绝句

雪拥貂裘一马驰，孤军左袒事难期。奏函夜入明光殿，底事庐儿探得知。
闻二十八日之报喜而成诗七首·其二
作者：朱熹
朝代：宋
体裁：七言绝句

天骄得意任驱驰，太岁乘蛇已应期。一夜旄头光殒地，饮江胡马未全知。
闻二十八日之报喜而成诗七首·其五
作者：朱熹
朝代：宋
体裁：七言绝句

汉节荧煌直北驰，皇家卜世万年期。东京盛德符高祖，说与中原父老知。
闻二十八日之报喜而成诗七首·其六
作者：朱熹
朝代：宋
体裁：七言绝句

追锋闻说日驱驰，旧德登庸傥有期。圣主聪明似尧禹，忠邪如许讵难知。
闻二十八日之报喜而成诗七首·其四
作者：朱熹
朝代：宋
体裁：七言绝句

渡淮诸将已争驰，兔脱鹰扬不会期。杀尽残胡方反旆，里闾元未有人知。
闻善决江河
作者：朱熹
朝代：宋
体裁：五言排律

大舜深山日，灵襟保太和。一言分善利，万里决江河。可欲非由外，惟聪不在它。勇如争赴壑，进岂待盈科。学海功难并，防川患益多。何人亲祖述，耳顺肯同波。
闻季通德明诸友入山以诗迎之仍请先往观瀑布
作者：朱熹
朝代：宋
体裁：五言律诗

胜友南窗底，看书老岁华。不因寒瀑响，肯到野僧家。古径开能久，新亭去岂赊。跻攀那可缓，寂寞有雄夸。
闻蛙
作者：朱熹
朝代：宋

两枢盛怒斗春池，羣吠同声彻晓帷。
等是一场狼籍事，更无人与问官私。
闻蛙
作者：朱熹
朝代：宋

两枢盛怒斗春池，群吠同声彻晓帷。等是一场狼籍事，更无人与问官私。
隆冈书院四景诗
作者：朱熹
朝代：宋

卜筑隆冈远市朝，个中风景总堪描。溪云带雨来茅屋，涧水浮花出石桥。绿遍莎汀牛腹饱，青归麦垄鸟声娇。东邻西舍浑相似，半是渔人半是樵。帘捲薰风半掩扉，五侯车马往来稀。绿杨门巷莺莺语，青草池塘燕燕飞。扫石围棋销白昼，解衣沽酒醉斜晖。山园莫道多寥落，梅子初黄杏子肥。水绕荒村竹绕墙，俨然风景似柴桑。车缫白雪丝盈轴，铚刈黄云稻满场。几树斜晖枫叶赤，一篱疏雨菊花黄。东邻画鼓西邻笛，共庆丰年乐有常。土筑低墙草结庵，寻常爱客伴清谈。地炉有火汤初沸，布被无寒梦亦酣。风卷翠松鸣晚笛，雪飘疏竹响春蚕。闭门不管荣枯事，坐傍梅花读二南。
隆冈书院四景诗·其一
作者：朱熹
朝代：宋

卜筑隆冈远市朝，个中风景总堪描。溪云带雨来茅屋，涧水浮花出石桥。绿遍莎汀牛腹饱，青归麦垄鸟声娇。东邻西舍浑相似，半是渔人半是樵。
隆冈书院四景诗·其一
作者：朱熹
朝代：宋

卜筑隆冈远市朝，个中风景总堪描。
溪云带雨来茅屋，涧水浮花出石桥。
绿遍莎汀牛腹饱，青归麦壠鸟声娇。
东邻西舍浑相似，半是渔入半是樵。
隆冈书院四景诗·其三
作者：朱熹
朝代：宋
体裁：七言律诗

水绕荒村竹绕墙，俨然风景似柴桑。车缫白雪丝盈轴，铚刈黄云稻满场。几树斜晖枫叶赤，一篱疏雨菊花黄。东邻画鼓西邻笛，共庆丰年乐有常。
隆冈书院四景诗·其二
作者：朱熹
朝代：宋

帘捲熏风半掩扉，五侯车马往来稀。
绿杨门巷鶑鶑语，青草池塘燕燕飞。
扫石围棋销白昼，解衣沽酒醉斜晖。
山园莫道多寥落，梅子初黄杏子肥。
隆冈书院四景诗·其二
作者：朱熹
朝代：宋

帘捲薰风半掩扉，五侯车马往来稀。绿杨门巷莺莺语，青草池塘燕燕飞。扫石围棋销白昼，解衣沽酒醉斜晖。山园莫道多寥落，梅子初黄杏子肥。
隆冈书院四景诗·其四
作者：朱熹
朝代：宋
体裁：七言律诗

土筑低墙草结庵，寻常爱客伴清谈。地炉有火汤初沸，布被无寒梦亦酣。风卷翠松鸣晚笛，雪飘疏竹响春蚕。闭门不管荣枯事，坐傍梅花读二南。
隆岡書院四景詩·其一
作者：朱熹
朝代：宋

卜築隆岡遠市朝，個中風景總堪描。
溪雲带雨來茅屋，澗水浮花出石橋。
綠遍莎汀牛腹飽，青歸麥壠鳥聲嬌。
東鄰西舍渾相似，半是漁入半是樵。
隆岡書院四景詩·其三
作者：朱熹
朝代：宋

水繞荒村竹繞牆，儼然風景似柴桑。
車繅白雪絲盈軸，銍刈黄雲稻滿場。
幾樹斜暉楓葉赤，一籬疏雨菊花黄。
東鄰畫鼓西鄰笛，共慶豐年樂有常。
隆岡書院四景詩·其二
作者：朱熹
朝代：宋

簾捲薰風半掩扉，五侯車馬往來稀。
綠楊門巷鶑鶑語，青草池塘燕燕飛。
掃石圍棋銷白晝，解衣沽酒醉斜暉。
山園莫道多寥落，梅子初黄杏子肥。
隆岡書院四景詩·其四
作者：朱熹
朝代：宋

土築低牆草結庵，尋常愛客伴清談。
地爐有火湯初沸，布被無寒夢亦酣。
風卷翠松鳴晚笛，雪飄疏竹響春蠶。
閉門不管榮枯事，坐傍梅花讀二南。
雙髻峰
作者：朱熹
朝代：宋

絕壑藤蘿貯翠煙，水聲幽咽亂峯前。
行人但說青山好，腸斷雲間雙髻仙。
雜記草木九首·其一
作者：朱熹
朝代：宋

高蘿引蔓長，插楥垂碧絲。
西窗夜來雨，無人領幽姿。
雜記草木九首·其七
作者：朱熹
朝代：宋

西窗萱草藂，昔是何人種。
移向北堂前，諸孫時遶弄。
雜記草木九首·其三
作者：朱熹
朝代：宋

根節含露辛，苕穎扶楥綠。
蠻中靈草多，夏永清陰足。
雜記草木九首·其九
作者：朱熹
朝代：宋

晨起獨行園，花藥發奇穎。
猶嫌墜露稀，更汲寒泉井。
雜記草木九首·其二
作者：朱熹
朝代：宋

弱植不自持，芳根爲誰好。
雖微九秋幹，丹心中自保。
雜記草木九首·其五
作者：朱熹
朝代：宋

窈窕安榴花，乃是西鄰樹。
墜萼可憐人，風吹落幽戶。
雜記草木九首·其八
作者：朱熹
朝代：宋

端居春向殘，夏氣已清穆。
睡起悄無人，風驚滿窗綠。
雜記草木九首·其六
作者：朱熹
朝代：宋

春條擁深翠，夏花明夕陰。
北堂罕悴物，獨爾澹沖襟。
雜記草木九首·其四
作者：朱熹
朝代：宋

種竹官牆陰，經年但憔悴。
故園新綠多，宿幹轉蒼翠。
雨中示魏惇夫兼怀黄子厚二首
作者：朱熹
朝代：宋

读书春日晏，雨至满郊园。一洒幽丛竹，蔼蔼清阴繁。斋居无还往，镇日空掩门。欲将冲静趣，与子俱忘言。暄风变春馀，卉木日葱茜。林间一雨来，满庭寒草遍。寂寞谢朋俦，晤语怀隽彦。良无一水遥，阻阔何由见。
雨中示魏惇夫兼怀黄子厚二首·其一
作者：朱熹
朝代：宋
体裁：古风

读书春日晏，雨至满郊园。一洒幽丛竹，蔼蔼清阴繁。斋居无还往，镇日空掩门。欲将冲静趣，与子俱忘言。
雨中示魏惇夫兼怀黄子厚二首·其二
作者：朱熹
朝代：宋

暄风变春余，卉木日葱蒨。
林间一雨来，满庭寒草徧。
寂寞谢朋俦，晤语怀隽彦。
良无一水遥，阻阔何由见。
雨中示魏惇夫兼怀黄子厚二首·其二
作者：朱熹
朝代：宋

暄风变春馀，卉木日葱茜。林间一雨来，满庭寒草遍。寂寞谢朋俦，晤语怀隽彦。良无一水遥，阻阔何由见。
雨中示魏惇夫兼懷黄子厚二首·其一
作者：朱熹
朝代：宋

讀書春日晏，雨至滿郊園。
一灑幽叢竹，藹藹清陰繁。
齋居無還往，鎮日空掩門。
欲將沖靜趣，與子俱忘言。
雨中示魏惇夫兼懷黄子厚二首·其二
作者：朱熹
朝代：宋

暄風變春餘，卉木日葱蒨。
林間一雨來，滿庭寒草徧。
寂寞謝朋儔，晤語懷雋彥。
良無一水遥，阻闊何由見。
雪中与林择之祝弟登刘园之宴坐岩有怀南岳旧游赋此呈择之属和并寄敬夫兄
作者：朱熹
朝代：宋

风雪集岁晏，掩关聊自休。今辰展遐眺，倚此寒岩幽。同云暗空室，皓彩迷林丘。崩奔小涧歇，飞舞增绸缪。仰看鸾鹤翔，俯视江汉流。乾坤有奇变，澒洞惊两眸。三酌不自温，倚杖空冥搜。悲歌动华薄，璀璨忽满裘。向来一杯酒，浩荡千里游。亦复有兹赏，微言寄清酬。解携今几许，光景逝不留。怀人眇山岳，省己纷愆尤。对此奇绝境，一欢生百忧。茫然发孤咏，远思谁能收。
雪中与林择之祝弟登刘园之宴坐岩有怀南岳旧游赋此呈择之属和并寄敬夫兄
作者：朱熹
朝代：宋

风雪集岁晏，掩关聊自休。
今辰展遐眺，倚此寒岩幽。
同云暗空室，皓彩迷林丘。
崩奔小涧歇，飞舞增绸缪。
仰看鸾鹤翔，俯视江汉流。
干坤有奇变，澒洞惊两眸。
三酌不自温，倚杖空冥搜。
悲歌动华薄，璀璨忽满裘。
向来一杯酒，浩荡千里游。
亦復有兹赏，微言寄清酬。
解携今几许，光景逝不留。
怀人眇山岳，省己纷愆尤。
对此奇绝境，一欢生百忧。
茫然发孤咏，远思谁能收。
雪中與林擇之祝弟登劉園之宴坐巖有懷南嶽舊遊賦此呈擇之屬和并寄敬夫兄
作者：朱熹
朝代：宋

風雪集歲晏，掩關聊自休。
今辰展遐眺，倚此寒巖幽。
同雲暗空室，皓彩迷林丘。
崩奔小澗歇，飛舞增綢繆。
仰看鸞鶴翔，俯視江漢流。
乾坤有奇變，澒洞驚兩眸。
三酌不自溫，倚杖空冥搜。
悲歌動華薄，璀璨忽滿裘。
向來一杯酒，浩蕩千里遊。
亦復有茲賞，微言寄清酬。
解携今幾許，光景逝不留。
懷人眇山嶽，省己紛愆尤。
對此奇絕境，一歡生百憂。
茫然發孤詠，遠思誰能收。
雪意
作者：朱熹
朝代：宋
体裁：七言绝句

向晚浮云四面平，北风号怒达天明。寒窗一夜清无睡，拟听杉篁叶上声。
雪意
作者：朱熹
朝代：宋

向晚浮雲四面平，北風號怒達天明。
寒窗一夜清無睡，擬聽杉篁葉上聲。
雪消溪涨山色尤可喜口占
作者：朱熹
朝代：宋

头上琼冈出旧青，马边流水涨寒汀。若为留得晶瑩住，突兀长看素锦屏。
雪消溪涨山色尤可喜口占
作者：朱熹
朝代：宋
体裁：七言绝句

头上琼冈出旧青，马边流水涨寒汀。若为留得晶莹住，突兀长看素锦屏。
雪消溪漲山色尤可喜口占
作者：朱熹
朝代：宋

頭上瓊岡出舊青，馬邊流水漲寒汀。
若爲留得晶瑩住，突兀長看素錦屏。
雲谷二十六詠·中溪
作者：朱熹
朝代：宋

南下東嶺阿，云是中溪道。
巖樹愛樛枝，石田悲蔓草。
雲谷二十六詠·井泉
作者：朱熹
朝代：宋

山高澤氣通，石竇飛靈液。
默料谷中雲，多應從此出。
雲谷二十六詠·休菴
作者：朱熹
朝代：宋

別嶺有精廬，林巒亦幽絕。
無事一往來，茶瓜不須設。
雲谷二十六詠·北澗
作者：朱熹
朝代：宋

土斷川亦分，北下成陰澗。
秀石得佳名，服膺吾敢慢。
雲谷二十六詠·南澗
作者：朱熹
朝代：宋

危石下崢嶸，高林上蒼翠。
中有橫飛泉，崩奔雜奇麗。
雲谷二十六詠·山楹
作者：朱熹
朝代：宋

山楹一悵望，恨此雲迷谷。
仙人不可期，縹緲雙髻綠。
雲谷二十六詠·懷仙
作者：朱熹
朝代：宋

西望多奇峰，北瞰獨仙府。
欲致武夷君，石壇羅桂醑。
雲谷二十六詠·揮手
作者：朱熹
朝代：宋

山臺一揮手，從此斷將迎。
不見塵中事，惟聞打麥聲。
雲谷二十六詠·晦菴
作者：朱熹
朝代：宋

憶昔屏山翁，示我一言教。
自信久未能，巖棲冀微效。
雲谷二十六詠·杉逕
作者：朱熹
朝代：宋

南起雲關口，縈紆上草堂。
天風發清籟，山月度寒光。
雲谷二十六詠·桃蹊
作者：朱熹
朝代：宋

澗裏春泉響，種桃泉上頭。
爛紅紛委地，未肯出山流。
雲谷二十六詠·泉硤
作者：朱熹
朝代：宋

入關但平田，復此得清響。
何必問真源，神襟一蕭爽。
雲谷二十六詠·漆園
作者：朱熹
朝代：宋

舊聞南華仙，作吏漆園裏。
應悟見割憂，嗒然空隠几。
雲谷二十六詠·瀑布
作者：朱熹
朝代：宋

峰回危逕轉，垂練忽千尋。
不爲登山倦，躊躇秋澗陰。
雲谷二十六詠·石池
作者：朱熹
朝代：宋

兩岸蒼峭石，護此碧泓寒。
秋月來窺影，驪珠吐玉盤。
雲谷二十六詠·竹塢
作者：朱熹
朝代：宋

悄蒨桃蹊北，蕭椮竹塢深。
不堪秋夜永，風雨助悲吟。
雲谷二十六詠·絕頂
作者：朱熹
朝代：宋

當年赫曦臺，移治在茲嶺。
寥廓無四隣，三光疑倒影。
雲谷二十六詠·茶坂
作者：朱熹
朝代：宋

携籝北嶺西，采擷供茗飲。
一啜夜窗寒，跏趺謝衾枕。
雲谷二十六詠·草廬
作者：朱熹
朝代：宋

青山繞蓬廬，白雲障幽戶。
卒歲聊自娛，時人莫留顧。
雲谷二十六詠·蓮沼
作者：朱熹
朝代：宋
体裁：五言绝句

亭亭玉芙蓉，迥立映澄碧。只愁山月明，照作寒露滴。
雲谷二十六詠·藥圃
作者：朱熹
朝代：宋

長鑱斸靈根，蒔此泉下圃。
珍劑未須論，丹荑已堪煮。
雲谷二十六詠·西寮
作者：朱熹
朝代：宋

畬田種胡麻，結草寄林樾。
珍重無心人，寒棲弄明月。
雲谷二十六詠·雲社
作者：朱熹
朝代：宋

自作山中人，即與雲爲友。
一嘯雨紛紛，無勞三奠酒。
雲谷二十六詠·雲莊
作者：朱熹
朝代：宋

小丘橫翠几，層嶂復嵯峨。
釋耒閑來看，巖姿此處多。
雲谷二十六詠·雲谷
作者：朱熹
朝代：宋

寒雲無四時，散漫此山谷。
幸乏霖雨姿，何妨媚幽獨。
雲谷二十六詠·雲關
作者：朱熹
朝代：宋

白雲去復還，黄塵到難入。
只有澗水聲，出關流更急。
雲谷合記事目效俳體戲作三詩寄季通·其一
作者：朱熹
朝代：宋

雲關須早築，基趾要堅牢。
栽竹行教密，穿池岸欲高。
乘春移菡萏，带雪覓蕭椮。
更向關門外，疏泉斬亂蒿。
雲谷合記事目效俳體戲作三詩寄季通·其三
作者：朱熹
朝代：宋

莊舍宜先立，山楹却漸營。
泉疏藥圃潤，堰起石池清。
早印荒田契，仍標別戶名。
想應頻檢校，祇恐欠方兄。
雲谷合記事目效俳體戲作三詩寄季通·其二
作者：朱熹
朝代：宋

堂成今六載，上雨復旁風。
逐急添茅蓋，連忙畢土功。
桂林何日秀，蘭逕幾時通。
并築雙臺子，東山接水筒。
雲谷懷魏元履
作者：朱熹
朝代：宋

歎息艮齋老，當年共此來。
千峰奇絕處，一望興悠哉。
病怯披雲卧，詩勞擁鼻裁。
祇今何處所，宿草閟餘哀。
雲谷次吳公濟韻
作者：朱熹
朝代：宋

昔營此幽棲，邈與世相絕。
誓將百年身，來守固窮節。
心期苦未遂，歲月一何闊。
終然匹夫志，肯遽甘沒沒。
茲晨復登瞰，目盡雲一抹。
激烈永嘯餘，朗寥高韻發。
夫君內德備，不學王駘兀。
觀心見參倚，出世自英傑。
朅來肯顧我，同去弄雲月。
微言得深扣，大句亦孤拔。
多謝警踈慵，未敢嘆瞻忽。
更問毫釐間，是同端是別。
雲谷雜詩十二首·下山
作者：朱熹
朝代：宋

行隨流水聲，步出哀壑底。
綠樹枝相樛，白澗石齒齒。
樹石無窮年，流水日千里。
雲谷雜詩十二首·修書
作者：朱熹
朝代：宋

紬書厭塵累，執簡投雲關。
靈鑰啟玄秘，蕭斧鋤幽姦。
書成莫示人，留置此山間。
雲谷雜詩十二首·倦遊
作者：朱熹
朝代：宋

故人千里別，約我仍丹丘。
云何一解散，書到令人愁。
此山豈不幽，何必賦遠遊。
雲谷雜詩十二首·值風
作者：朱熹
朝代：宋

山下風吹衣，山上風拔木。
茅茨何足保，瀛海慮翻覆。
永念執鬯人，無心還自恧。
雲谷雜詩十二首·勞農
作者：朱熹
朝代：宋

四體久不勤，筋力坐駑緩。
何事兩山阿，離離豆苗滿。
多謝植杖翁，居然見長短。
雲谷雜詩十二首·宴坐
作者：朱熹
朝代：宋

登山思無窮，臨水心未厭。
沉痾何當平，膏肓今自砭。
默坐秋堂空，遐觀靡餘念。
雲谷雜詩十二首·懷人
作者：朱熹
朝代：宋

吾黨二三子，欲來從我遊。
塵機諒擾擾，遐諾終悠悠。
空山日復晚，佇立悵夷猶。
雲谷雜詩十二首·登山
作者：朱熹
朝代：宋

夕陽翳東峰，微月下西嶺。
不辭青鞋穿，陟此巖路永。
巖路永且躋，中情何耿耿。
雲谷雜詩十二首·翫月
作者：朱熹
朝代：宋

風起雲氣昏，風定天宇肅。
遥遥萬里暉，炯炯穿我屋。
良友共徘徊，山中詎幽獨。
雲谷雜詩十二首·講道
作者：朱熹
朝代：宋

高居遠塵雜，崇論探杳冥。
亹亹玄運駛，林林群動爭。
天道固如此，吾生安得寧。
雲谷雜詩十二首·謝客
作者：朱熹
朝代：宋

野人載酒來，農談日西夕。
此意良已勤，感歎情何極。
歸去莫頻來，林深山路黑。
雲谷雜詩十二首·還家
作者：朱熹
朝代：宋

出去柴門掩，歸來蕙草秋。
素荂林下吐，清芬衣上浮。
欲寄山中友，日暮悵離憂。
霜月次择之韵
作者：朱熹
朝代：宋

莲花峯顶雪晴天，虚阁霜清绝缕烟。
明发定知花䔩䔩，如今且看竹娟娟。
霜月次择之韵
作者：朱熹
朝代：宋

莲花峰顶雪晴天，虚阁霜清绝缕烟。明发定知花蔌蔌，如今且看竹娟娟。
霜月次擇之韻
作者：朱熹
朝代：宋

蓮花峯頂雪晴天，虛閣霜清絕縷烟。
明發定知花䔩䔩，如今且看竹娟娟。
頃以多言害道絕不作詩兩日讀大學誠意章有感至日之朝起書此以自箴蓋不得已而有言云
作者：朱熹
朝代：宋

神心洞玄鑒，好惡審薰蕕。
云何反自誑，閔默還包羞。
今辰仲冬節，寤歎得隠憂。
心知一寸光，昱彼重泉幽。
朋來自茲始，羣陰邈難留。
行迷亦已遠，及此旋吾輈。
題中峰杉徑
作者：朱熹
朝代：宋

盤回山腹轉脩蛇，橫入中峰小隠家。
好把穉杉緣徑插，待迎凉月看清華。
題九日山石佛院亂峰軒二首·其一
作者：朱熹
朝代：宋

因依古佛居，結屋寒林杪。
當戶碧峯稠，雲烟自昏曉。
題九日山石佛院亂峰軒二首·其二
作者：朱熹
朝代：宋

巖中老釋子，白髮對青山。
不作看山想，秋雲時往還。
題二闋後自是不復作矣
作者：朱熹
朝代：宋

久惡繁哇混太和，云何今日自吟哦。
世間萬事皆如此，兩葉行將用斧柯。
題劉平甫定菴五詠·井泉
作者：朱熹
朝代：宋

開山昔何人，鑿此寒泉井。
獨夜潄瓊瑶，泠然發深省。
題劉平甫定菴五詠·壽穴
作者：朱熹
朝代：宋

百年不可期，一壑當預卜。
自憐木偶人，空羨王官谷。
題劉平甫定菴五詠·定菴
作者：朱熹
朝代：宋

風生長林悲，雲起空谷暝。
下有不死人，一室常在定。
題劉平甫定菴五詠·山臺
作者：朱熹
朝代：宋

林居厭棲迷，山頂幸清曠。
無事一登臨，却愁心浩蕩。
題劉平甫定菴五詠·巢雲
作者：朱熹
朝代：宋

入山何所見，雲樹春濛濛。
安知巢居子，避世於其中。
題劉志夫嚴居厚瀟湘詩卷後
作者：朱熹
朝代：宋

瀟湘門外水如天，說著令人意慘然。
試問登高能賦客，箇中何似汨羅淵。
題南臺
作者：朱熹
朝代：宋

步入招提境，雲間有古臺。
管絃山鳥弄，瓊玖雪花開。
方外人稀到，山頭勢更巍。
登臨思不盡，何日再重來。
題可老所藏徐明叔畫卷二首·其一
作者：朱熹
朝代：宋

羣峯相接連，斷處秋雲起。
雲起山更深，咫尺愁千里。
題可老所藏徐明叔畫卷二首·其二
作者：朱熹
朝代：宋

流雲繞空山，絕壁上蒼翠。
應有采芝人，相期烟雨外。
題君子亭
作者：朱熹
朝代：宋

清晨坐武觀，凉風動高旌。
挾弓一笑起，屈此四座英。
破的亦已屢，穿楊詎云精。
軍吏不敢賀，高鳥時相驚。
解韝脫决遂，緩带飄華纓。
俯仰新亭幽，曠然塵慮清。
內正外自直，三揖奚所爭。
端居得深玩，君子非虛名。
題吳公濟風泉亭
作者：朱熹
朝代：宋

澗谷居永久，高情未云酬。
茲焉發天祕，始造寒巖幽。
上有茂樹陰，下有清泉流。
結亭倚蒼峭，鑿磴窮嵌丘。
翠壁自屏立，青蘚亦環周。
朅來憩永夏，凜若臨清秋。
仰空韻笙竽，俯檻鏘琳璆。
幽聽一以會，悠然與神謀。
遐哉超世心，暇日聊娛憂。
笑問車馬客，誰能淹此留。
題周氏溪園三首·其一
作者：朱熹
朝代：宋

循澗闢芳園，結亭對虛壁。
澄潭俯幽鑒，空翠仰寒滴。
主人心事遠，妙寄塵壤隔。
豈爲功名期，而忘此泉石。
題周氏溪園三首·其三
作者：朱熹
朝代：宋

手種籬間樹，枝繁不忍刪。
新亭最佳處，勝日共歡顔。
景晏春紅淺，雨餘寒翠潸。
光風回巧笑，桃李任漫山。
題周氏溪園三首·其二
作者：朱熹
朝代：宋

危亭竹柏間，悄蒨日幽絕。
朔風一以厲，愛此枝上雪。
仰悲玄景駛，俯歎群芳歇。
不用此時來，那知歲寒節。
題嚴居厚溪莊圖
作者：朱熹
朝代：宋

平日生涯一短篷，只今回首畫圖中。
平章箇裏無窮事，要見三山老放翁。
題囊山寺
作者：朱熹
朝代：宋

曉發漁溪驛，夜宿囊山寺。
雲海近蒼茫，層嵐擁深翠。
行役倦脩途，投歸聊一憩。
不學塔中仙，名塗定何事。
題安隠壁
作者：朱熹
朝代：宋

征車少憩林間寺，試問南枝開未開。
日暮天寒無酒飲，不須空喚莫愁來。
題尤溪宗室所藏二妃圖·其一
作者：朱熹
朝代：宋

瀟湘木落時，玉佩秋風起。
日暮悵何之，寂寞寒江水。
題尤溪宗室所藏二妃圖·其二
作者：朱熹
朝代：宋

夫君行不歸，日夕空凝佇。
目斷九疑岑，回頭淚如雨。
題景范廬
作者：朱熹
朝代：宋

非棄清明樂隠居，特因景范面鴛湖。
觀瀾興罷春風軟，濯足歌殘夜月孤。
照貌不須臨玉鏡，洗心常得近冰壺。
幾回魚躍鳶飛際，識破中庸率性圖。
題東嶼書房
作者：朱熹
朝代：宋

書房在東嶼，編簡亂抽尋。
曙色千山曉，寒燈午夜深。
江湖勤會面，坐卧獨觀心。
秋浦瓜期近，何當寄此吟。
題林擇之欣木亭
作者：朱熹
朝代：宋

危亭俯清川，登覽自晨暮。
佳哉陽春節，看此隔溪樹。
連林爭秀發，生意各呈露。
大化本無言，此心誰與晤。
真歡水菽外，一笑和樂孺。
聊復共徜徉，殊形乃同趣。
題梵天方丈壁
作者：朱熹
朝代：宋

輸盡王租生理微，野僧行乞暮還歸。
山空日落無鐘鼓，只有虛堂蝙蝠飛。
題榴花
作者：朱熹
朝代：宋
体裁：七言绝句

五月榴花照眼明，枝間時見子初成。
可憐此地無車馬，顛倒蒼苔落絳英。
題沈公雅卜居圖
作者：朱熹
朝代：宋

往者仲長子，高情世無儔。
一朝謝塵躅，卜築娛清幽。
茅屋八九間，下有良田疇。
後簷果垂實，前庭樹相樛。
勝日賓友來，琴觴共舒憂。
言論覈幽妙，理亂窮端由。
至今一卷書，凜然昭千秋。
沈侯經濟業，夙尚本林丘。
談笑出幻境，寤言躡斯遊。
仰睇白石崗，俯濯青瑶流。
曠然宇宙外，邈矣將焉求。
題清虛庵來月軒
作者：朱熹
朝代：宋

夜吟唯覺月來遲，正憶先生獨坐時。
離緒幾多無著處，不堪清氣入詩脾。
題爛柯山
作者：朱熹
朝代：宋

局上閑爭戰，人間任是非。
空教採樵客，柯爛不知歸。
題畫
作者：朱熹
朝代：宋

青鸞凌風翔，飛仙窈窕姿。
高挹謝塵境，妙顔粲瓊蕤。
登霞抗玉音，結霧吹參差。
神鈞儛空洞，玄露湛霄暉。
山中玉斧家，胡不一來嬉。
真凡路一分，冥運千年期。
題畫卷·卵研
作者：朱熹
朝代：宋

端溪有潜虬，孕此金玉質。
混沌一竅開，千年瀉寒液。
題畫卷·吳畫
作者：朱熹
朝代：宋

妙絕吳生筆，飛揚信有神。
羣仙不愁思，步步出風塵。
題畫卷·小山
作者：朱熹
朝代：宋

飛來小坡坨，未雨已滂濞。
荒此定何人，蘇公有遺記。
題畫卷·范寬
作者：朱熹
朝代：宋

山雄雲氣深，樹老風霜勁。
下有考槃人，超摇得真性。
題畫卷·鬼佛
作者：朱熹
朝代：宋

冥濛罔象姿，相好菩薩面。
鬼佛吾詎知，水石翫奇變。
題祝生畫
作者：朱熹
朝代：宋

裴侯愛畫老成癖，歲晚倦遊家四壁。
隨身只有萬疊山，秘不示人私自惜。
俗人教看亦不識，我獨摩挲三太息。
問君何處得此奇，和璧隋珠未爲敵。
答云衢州老祝翁，胸次自有陰陽工。
峙山融川取世界，咳雲唾雨呼雷風。
昨來邂逅衢城東，定交斗酒歡無窮。
自言妙處容我識，爲我掃此須臾中。
爾時聞名今識面，回首十年齊掣電。
裴侯已死我亦衰，祇君雖老身猶𡏖。
眼明骨輕鬚不變，筆下江山轉葱蒨。
爲君多織機中練，更約無事重相見。
題祝生畫呈裴丈二首·其一
作者：朱熹
朝代：宋

近代丹青手，心期良獨難。
夫君偏有思，妙處却無端。
堂上三湘遠，人間五月寒。
空囊今有此，不用一錢看。
題祝生畫呈裴丈二首·其二
作者：朱熹
朝代：宋

斗酒淋漓後，顛狂不作難。
千峯俄紙上，萬景忽豪端。
石瘦岡巒古，林深煙雨寒。
蒼茫無限意，俗眼若爲看。
題程燁程燧兄弟雙桂書院
作者：朱熹
朝代：宋

君家構屋積玉堆，兩種天香手自栽。
清影一簾秋澹蕩，任渠艷冶斗春開。
題米倉壁
作者：朱熹
朝代：宋

度量無私本至公，寸心貪得意何窮。
若教老子莊周見，剖斗除衡付一空。
題米元暉畫
作者：朱熹
朝代：宋

楚山直叢叢，木落秋雲起。
向曉一登臺，滄江日千里。
題米敷文瀟湘圖卷
作者：朱熹
朝代：宋

閑雲無四時，散漫此山谷。
幸乏霖雨姿，何妨媚幽獨。
題萬安野館
作者：朱熹
朝代：宋

身似孤雲去復還，投裝猶記此窗間。
只應烟雨蒼茫外，即是當時萬疊山。
題蕃騎圖
作者：朱熹
朝代：宋

傳聞姑𫅑欲南侵，愁破雄邊老將心。
却是燕姬能捍虜，不教行到殺胡林。
題西林可師達觀軒
作者：朱熹
朝代：宋

窈窕雲房深復深，層軒俄此快登臨。
卷簾一目遥山碧，底是高人達觀心。
題西林院壁二首·其一
作者：朱熹
朝代：宋

觸目風光不易裁，此間何似舞雩臺。
病軀若得長無事，春服成時歲一來。
題西林院壁二首·其二
作者：朱熹
朝代：宋

巾屨翛然一鉢囊，何妨且住贊公房。
却嫌宴坐觀心處，不奈簷花抵死香。
題謝安石東山圖
作者：朱熹
朝代：宋

家山花柳春，侍女髻鬟綠。
出處亦何心，晴雲在空谷。
題謝少卿藥園二首·其一
作者：朱熹
朝代：宋

謝公種藥地，窈窕青山阿。
青山固不群，花藥亦婆娑。
一掇召沖氣，三掇散沈疴。
先生澹無事，端居味天和。
老木百年姿，對立方嵯峨。
持此供日夕，不樂復如何。
題謝少卿藥園二首·其二
作者：朱熹
朝代：宋

小儒忝師訓，迷謬失其方。
一爲狂瘖病，望道空茫茫。
頗聞東山園，芝朮緣高岡。
瘖聾百不治，效在一探囊。
再拜藥園翁，何以起膏肓。
題赤城觀
作者：朱熹
朝代：宋

落日空山秋氣清，泠泠古木亂蟬鳴。
僊人一去鶴不返，劍客重來丹已成。
靜對竹爐烟縷直，細看月窟桂華生。
此身舊有蓬瀛約，玉簡歸來問姓名。
題鄭德輝悠然堂
作者：朱熹
朝代：宋

高人結屋亂雲邊，直面羣峰勢接連。
車馬不來真避俗，簞瓢可樂便忘年。
移筇綠幄成三徑，回首黄塵自一川。
認得淵明千古意，南山經雨更蒼然。
題野人家
作者：朱熹
朝代：宋

茅簷竹落野人家，只麽悠悠閲歲華。
田父把犁寒雨足，牧兒吹笛晚風斜。
題陶淵明小像
作者：朱熹
朝代：宋

慧遠無此冠，靖節無此巾。
此巾要亦有，無此漉酒人。
題霜傑集
作者：朱熹
朝代：宋

先生人物魏晉間，題詩便欲傾天慳。
向來無地識眉宇，今日天遣窺波瀾。
平生尚友陶彭澤，未肯輕爲折腰客。
胸中合處不作難，霜下風姿自奇特。
小儒閲閥金匱書，不滯周南滯海隅。
枌榆連陰一見晚，何當挽袖凌空虛。
題魏府藏趙公飲器
作者：朱熹
朝代：宋

趙公飲器魏府藏，我思兩公愛甘棠。
惟魏子孫實無斁，敬奉其盈如升克。
顷以多言害道绝不作诗两日读大学诚意章有感至日之朝起书此以自箴盖不得已而有言云
作者：朱熹
朝代：宋

神心洞玄鉴，好恶审熏莸。
云何反自诳，闵默还包羞。
今辰仲冬节，寤叹得隠忧。
心知一寸光，昱彼重泉幽。
朋来自兹始，羣阴邈难留。
行迷亦已远，及此旋吾辀。
顷以多言害道绝不作诗两日读大学诚意章有感至日之朝起书此以自箴盖不得已而有言云
作者：朱熹
朝代：宋

神心洞玄鉴，好恶审薰莸。云何反自诳，闵默还包羞。今辰仲冬节，寤叹得隐忧。心知一寸光，昱彼重泉幽。朋来自兹始，群阴邈难留。行迷亦已远，及此旋吾辀。
题万安野馆
作者：朱熹
朝代：宋

身似孤云去复还，投装犹记此窗间。只应烟雨苍茫外，即是当时万叠山。
题万安野馆
作者：朱熹
朝代：宋

身似孤云去復还，投装犹记此窗间。
只应烟雨苍茫外，即是当时万迭山。
题东屿书房
作者：朱熹
朝代：宋
体裁：五言律诗

书房在东屿，编简乱抽寻。曙色千山晓，寒灯午夜深。江湖勤会面，坐卧独观心。秋浦瓜期近，何当寄此吟。
题严居厚溪庄图
作者：朱熹
朝代：宋

平日生涯一短篷，只今回首画图中。平章个里无穷事，要见三山老放翁。
题严居厚溪庄图
作者：朱熹
朝代：宋

平日生涯一短篷，只今回首画图中。
平章箇裏无穷事，要见三山老放翁。
题中峰杉径
作者：朱熹
朝代：宋

盘回山腹转修蛇，横入中峰小隠家。
好把穉杉缘径插，待迎凉月看清华。
题中峰杉径
作者：朱熹
朝代：宋

盘回山腹转脩蛇，横入中峰小隐家。好把稚杉缘径插，待迎凉月看清华。
题九日山石佛院乱峰轩二首
作者：朱熹
朝代：宋

因依古佛居，结屋寒林杪。当户碧峰稠，云烟自昏晓。岩中老释子，白发对青山。不作看山想，秋云时往还。
题九日山石佛院乱峰轩二首·其一
作者：朱熹
朝代：宋

因依古佛居，结屋寒林杪。
当户碧峯稠，云烟自昏晓。
题九日山石佛院乱峰轩二首·其一
作者：朱熹
朝代：宋

因依古佛居，结屋寒林杪。当户碧峰稠，云烟自昏晓。
题九日山石佛院乱峰轩二首·其二
作者：朱熹
朝代：宋

岩中老释子，白发对青山。不作看山想，秋云时往还。
题九日山石佛院乱峰轩二首·其二
作者：朱熹
朝代：宋

岩中老释子，白髮对青山。
不作看山想，秋云时往还。
题刘平甫定庵五咏 其二 巢云
作者：朱熹
朝代：宋

入山何所见，云树春濛濛。安知巢居子，避世于其中。
题刘平甫定庵五咏 其四 井泉
作者：朱熹
朝代：宋

开山昔何人，凿此寒泉井。独夜漱琼瑶，泠然发深省。
题刘平甫定庵五咏·井泉
作者：朱熹
朝代：宋

开山昔何人，凿此寒泉井。
独夜潄琼瑶，泠然发深省。
题刘平甫定庵五咏·定庵
作者：朱熹
朝代：宋
体裁：五言绝句

风生长林悲，云起空谷暝。下有不死人，一室常在定。
题刘平甫定庵五咏·定庵
作者：朱熹
朝代：宋

风生长林悲，云起空谷暝。下有不死人，一室常在定。入山何所见，云树春濛濛。安知巢居子，避世于其中。林居厌栖迷，山顶幸清旷。无事一登临，却愁心浩荡。开山昔何人，凿此寒泉井。独夜漱琼瑶，泠然发深省。百年不可期，一壑当预卜。自怜木偶人，空羡王官谷。
题刘平甫定庵五咏·寿穴
作者：朱熹
朝代：宋
体裁：五言绝句

百年不可期，一壑当预卜。自怜木偶人，空羡王官谷。
题刘平甫定庵五咏·山台
作者：朱熹
朝代：宋
体裁：五言绝句

林居厌栖迷，山顶幸清旷。无事一登临，却愁心浩荡。
题刘平甫定庵五咏·巢云
作者：朱熹
朝代：宋

入山何所见，云树春蒙蒙。
安知巢居子，避世于其中。
题刘志夫严居厚潇湘诗卷后
作者：朱熹
朝代：宋

潇湘门外水如天，说着令人意惨然。
试问登高能赋客，箇中何似汨罗渊。
题刘志夫严居厚潇湘诗卷后
作者：朱熹
朝代：宋

潇湘门外水如天，说著令人意惨然。试问登高能赋客，个中何似汨罗渊。
题南台
作者：朱熹
朝代：宋

步入招提境，云间有古台。管弦山鸟弄，琼玖雪花开。方外人稀到，山头势更巍。登临思不尽，何日再重来。
题南台
作者：朱熹
朝代：宋

步入招提境，云间有古台。
管絃山鸟弄，琼玖雪花开。
方外人稀到，山头势更巍。
登临思不尽，何日再重来。
题可老所藏徐明叔画卷二首
作者：朱熹
朝代：宋

群峰相接连，断处秋云起。云起山更深，咫尺愁千里。流云绕空山，绝壁上苍翠。应有采芝人，相期烟雨外。
题可老所藏徐明叔画卷二首·其一
作者：朱熹
朝代：宋

羣峯相接连，断处秋云起。
云起山更深，咫尺愁千里。
题可老所藏徐明叔画卷二首·其一
作者：朱熹
朝代：宋

群峰相接连，断处秋云起。云起山更深，咫尺愁千里。
题可老所藏徐明叔画卷二首·其二
作者：朱熹
朝代：宋
体裁：五言绝句

流云绕空山，绝壁上苍翠。应有采芝人，相期烟雨外。
题可老所藏徐明叔画卷二首汲清泉渍奇石置熏炉其后香烟被之江山云物居然有万里趣因作四小诗·其一
作者：朱熹
朝代：宋
体裁：五言绝句

晴窗出寸碧，倒影媚中川。云气一吞吐，湖江心渺然。
题君子亭
作者：朱熹
朝代：宋

清晨坐武观，凉风动高旌。
挟弓一笑起，屈此四座英。
破的亦已屡，穿杨讵云精。
军吏不敢贺，高鸟时相惊。
解鞴脱决遂，缓带飘华缨。
俯仰新亭幽，旷然尘虑清。
内正外自直，三揖奚所争。
端居得深玩，君子非虚名。
题君子亭
作者：朱熹
朝代：宋

清晨坐武观，凉风动高旌。挟弓一笑起，屈此四座英。破的亦已屡，穿杨讵云精。军吏不敢贺，高鸟时相惊。解韝脱决遂，缓带飘华缨。俯仰新亭幽，旷然尘虑清。内正外自直，三揖奚所争。端居得深玩，君子非虚名。
题吴公济风泉亭
作者：朱熹
朝代：宋
体裁：古风

涧谷居永久，高情未云酬。兹焉发天秘，始造寒岩幽。上有茂树阴，下有清泉流。结亭倚苍峭，凿磴穷嵌丘。翠壁自屏立，青藓亦环周。朅来憩永夏，凛若临清秋。仰空韵笙竽，俯槛锵琳璆。幽听一以会，悠然与神谋。遐哉超世心，暇日聊娱忧。笑问车马客，谁能淹此留。
题周氏溪园三首 其一 溪亭
作者：朱熹
朝代：宋

循涧辟芳园，结亭对虚壁。澄潭俯幽鉴，空翠仰寒滴。主人心事远，妙寄尘壤隔。岂为功名期，而忘此泉石。
题周氏溪园三首 其三 嫣然亭
作者：朱熹
朝代：宋

手种篱间树，枝繁不忍删。新亭最佳处，胜日共欢颜。景晏春红浅，雨馀寒翠潸。光风回巧笑，桃李任漫山。
题周氏溪园三首 其二 雪亭
作者：朱熹
朝代：宋

危亭竹柏间，悄茜日幽绝。朔风一以厉，爱此枝上雪。仰悲玄景驶，俯叹群芳歇。不用此时来，那知岁寒节。
题周氏溪园三首·其一
作者：朱熹
朝代：宋

循涧闢芳园，结亭对虚壁。
澄潭俯幽鉴，空翠仰寒滴。
主人心事远，妙寄尘壤隔。
岂为功名期，而忘此泉石。
题周氏溪园三首·其三
作者：朱熹
朝代：宋

手种篱间树，枝繁不忍删。
新亭最佳处，胜日共欢颜。
景晏春红浅，雨余寒翠潸。
光风回巧笑，桃李任漫山。
题周氏溪园三首·其二
作者：朱熹
朝代：宋

危亭竹柏间，悄蒨日幽绝。
朔风一以厉，爱此枝上雪。
仰悲玄景驶，俯叹群芳歇。
不用此时来，那知岁寒节。
题周氏溪园三首·溪亭
作者：朱熹
朝代：宋

循涧辟芳园，结亭对虚壁。澄潭俯幽鉴，空翠仰寒滴。主人心事远，妙寄尘壤隔。岂为功名期，而忘此泉石。危亭竹柏间，悄茜日幽绝。朔风一以厉，爱此枝上雪。仰悲玄景驶，俯叹群芳歇。不用此时来，那知岁寒节。手种篱间树，枝繁不忍删。新亭最佳处，胜日共欢颜。景晏春红浅，雨馀寒翠潸。光风回巧笑，桃李任漫山。
题周氏溪园三首公济惠山蔬四种并以佳篇来贶因次其韵·蕨
作者：朱熹
朝代：宋
体裁：古风

西山采蕨人，蓬首尚倾国。怀哉远莫致，引脰气已塞。倾筐忽堕前，此意岂易得。良遇不可迟，枯筇有馀力。
题囊山寺
作者：朱熹
朝代：宋

晓发渔溪驿，夜宿囊山寺。
云海近苍茫，层岚拥深翠。
行役倦修途，投归聊一憩。
不学塔中仙，名涂定何事。
题囊山寺
作者：朱熹
朝代：宋

晓发渔溪驿，夜宿囊山寺。云海近苍茫，层岚拥深翠。行役倦脩途，投归聊一憩。不学塔中仙，名涂定何事。
题安隠壁
作者：朱熹
朝代：宋
体裁：七言绝句

征车少憩林间寺，试问南枝开未开。日暮天寒无酒饮，不须空唤莫愁来。
题尤溪宗室所藏二妃图·其一
作者：朱熹
朝代：宋
体裁：五言绝句

潇湘木落时，玉佩秋风起。日暮怅何之，寂寞寒江水。
题尤溪宗室所藏二妃图·其二
作者：朱熹
朝代：宋
体裁：五言绝句

夫君行不归，日夕空凝伫。目断九疑岑，回头泪如雨。
题尤溪宗室所藏二妃图·湘夫人
作者：朱熹
朝代：宋

潇湘木落时，玉佩秋风起。日暮怅何之，寂寞寒江水。夫君行不归，日夕空凝伫。目断九疑岑，回头泪如雨。
题景范庐
作者：朱熹
朝代：宋

非弃清明乐隐居，特因景范面鸳湖。观澜兴罢春风软，濯足歌残夜月孤。照貌不须临玉镜，洗心常得近冰壶。几回鱼跃鸢飞际，识破中庸率性图。
题景范庐
作者：朱熹
朝代：宋

非弃清明乐隠居，特因景范面鸳湖。
观澜兴罢春风软，濯足歌残夜月孤。
照貌不须临玉镜，洗心常得近冰壶。
几回鱼跃鸢飞际，识破中庸率性图。
题林择之欣木亭
作者：朱熹
朝代：宋

危亭俯清川，登览自晨暮。佳哉阳春节，看此隔溪树。连林争秀发，生意各呈露。大化本无言，此心谁与晤。真欢水菽外，一笑和乐孺。聊复共徜徉，殊形乃同趣。
题林择之欣木亭
作者：朱熹
朝代：宋

危亭俯清川，登览自晨暮。
佳哉阳春节，看此隔溪树。
连林争秀发，生意各呈露。
大化本无言，此心谁与晤。
真欢水菽外，一笑和乐孺。
聊復共徜徉，殊形乃同趣。
题梵天方丈壁
作者：朱熹
朝代：宋
体裁：七言绝句

输尽王租生理微，野僧行乞暮还归。山空日落无钟鼓，只有虚堂蝙蝠飞。
题榴花
作者：朱熹
朝代：宋

五月榴花照眼明，枝间时见子初成。可怜此地无车马，颠倒苍苔落绛英。
题沈公雅卜居图
作者：朱熹
朝代：宋
体裁：古风

往者仲长子，高情世无俦。一朝谢尘躅，卜筑娱清幽。茅屋八九间，下有良田畴。后檐果垂实，前庭树相樛。胜日宾友来，琴觞共舒忧。言论覈幽妙，理乱穷端由。至今一卷书，凛然昭千秋。沈侯经济业，夙尚本林丘。谈笑出幻境，寤言蹑斯游。仰睇白石岗，俯濯青瑶流。旷然宇宙外，邈矣将焉求。
题清虚庵来月轩
作者：朱熹
朝代：宋

夜吟唯觉月来迟，正忆先生独坐时。
离绪几多无着处，不堪清气入诗脾。
题清虚庵来月轩
作者：朱熹
朝代：宋

夜吟唯觉月来迟，正忆先生独坐时。离绪几多无著处，不堪清气入诗脾。
题烂柯山
作者：朱熹
朝代：宋
体裁：五言绝句

局上闲争战，人间任是非。空教采樵客，柯烂不知归。
题画
作者：朱熹
朝代：宋

青鸾凌风翔，飞仙窈窕姿。
高挹谢尘境，妙颜粲琼蕤。
登霞抗玉音，结雾吹参差。
神钧儛空洞，玄露湛霄晖。
山中玉斧家，胡不一来嬉。
真凡路一分，冥运千年期。
题画
作者：朱熹
朝代：宋

青鸾凌风翔，飞仙窈窕姿。高挹谢尘境，妙颜粲琼蕤。登霞抗玉音，结雾吹参差。神钧舞空洞，玄露湛霄晖。山中玉斧家，胡不一来嬉。真凡路一分，冥运千年期。
题画卷·卵研
作者：朱熹
朝代：宋
体裁：五言绝句

端溪有潜虬，孕此金玉质。混沌一窍开，千年泻寒液。
题画卷·吴画
作者：朱熹
朝代：宋

妙绝吴生笔，飞扬信有神。
羣仙不愁思，步步出风尘。
题画卷·吴画
作者：朱熹
朝代：宋

妙绝吴生笔，飞扬信有神。群仙不愁思，步步出风尘。
题画卷·小山
作者：朱熹
朝代：宋
体裁：五言绝句

飞来小坡坨，未雨已滂濞。荒此定何人，苏公有遗记。
题画卷·范宽
作者：朱熹
朝代：宋
体裁：五言绝句

山雄云气深，树老风霜劲。下有考槃人，超摇得真性。
题画卷·鬼佛
作者：朱熹
朝代：宋

冥濛罔象姿，相好菩萨面。鬼佛吾讵知，水石玩奇变。
题画卷·鬼佛
作者：朱熹
朝代：宋

冥蒙罔象姿，相好菩萨面。
鬼佛吾讵知，水石翫奇变。
题祝生画
作者：朱熹
朝代：宋

裴侯爱画老成癖，岁晚倦游家四壁。随身只有万叠山，秘不示人私自惜。俗人教看亦不识，我独摩挲三太息。问君何处得此奇，和璧隋珠未为敌。答云衢州老祝翁，胸次自有阴阳工。峙山融川取世界，咳云唾雨呼雷风。昨来邂逅衢城东，定交斗酒欢无穷。自言妙处容我识，为我扫此须臾中。尔时闻名今识面，回首十年齐掣电。裴侯已死我亦衰，祇君虽老身犹？。眼明骨轻须不变，笔下江山转葱茜。为君多织机中练，更约无事重相见。
题祝生画
作者：朱熹
朝代：宋
体裁：古风

裴侯爱画老成癖，岁晚倦游家四壁。随身只有万叠山，秘不示人私自惜。俗人教看亦不识，我独摩挲三太息。问君何处得此奇，和璧隋珠未为敌。答云衢州老祝翁，胸次自有阴阳工。峙山融川取世界，咳云唾雨呼雷风。昨来邂逅衢城东，定交斗酒欢无穷。自言妙处容我识，为我扫此须臾中。尔时闻名今识面，回首十年齐掣电。裴侯已死我亦衰，祇君虽老身犹�。眼明骨轻须不变，笔下江山转葱茜。为君多织机中练，更约无事重相见。
题祝生画
作者：朱熹
朝代：宋

裴侯爱画老成癖，岁晚倦游家四壁。
随身只有万迭山，秘不示人私自惜。
俗人教看亦不识，我独摩挲三太息。
问君何处得此奇，和璧隋珠未为敌。
答云衢州老祝翁，胸次自有阴阳工。
峙山融川取世界，咳云唾雨呼雷风。
昨来邂逅衢城东，定交斗酒欢无穷。
自言妙处容我识，为我扫此须臾中。
尔时闻名今识面，回首十年齐掣电。
裴侯已死我亦衰，祇君虽老身犹𡏖。
眼明骨轻鬚不变，笔下江山转葱蒨。
为君多织机中练，更约无事重相见。
题祝生画呈裴丈二首
作者：朱熹
朝代：宋

近代丹青手，心期良独难。夫君偏有思，妙处却无端。堂上三湘远，人间五月寒。空囊今有此，不用一钱看。斗酒淋漓后，颠狂不作难。千峰俄纸上，万景忽豪端。石瘦冈峦古，林深烟雨寒。苍茫无限意，俗眼若为看。
题祝生画呈裴丈二首·其一
作者：朱熹
朝代：宋
体裁：五言律诗

近代丹青手，心期良独难。夫君偏有思，妙处却无端。堂上三湘远，人间五月寒。空囊今有此，不用一钱看。
题祝生画呈裴丈二首·其二
作者：朱熹
朝代：宋

斗酒淋漓后，颠狂不作难。
千峯俄纸上，万景忽豪端。
石瘦冈峦古，林深烟雨寒。
苍茫无限意，俗眼若为看。
题祝生画呈裴丈二首·其二
作者：朱熹
朝代：宋

斗酒淋漓后，颠狂不作难。千峰俄纸上，万景忽豪端。石瘦冈峦古，林深烟雨寒。苍茫无限意，俗眼若为看。
题程烨程燧兄弟双桂书院
作者：朱熹
朝代：宋

君家构屋积玉堆，两种天香手自栽。清影一帘秋澹荡，任渠艳冶斗春开。
题程烨程燧兄弟双桂书院
作者：朱熹
朝代：宋

君家构屋积玉堆，两种天香手自栽。
清影一帘秋澹荡，任渠艷冶斗春开。
题米仓壁
作者：朱熹
朝代：宋
体裁：七言绝句

度量无私本至公，寸心贪得意何穷。若教老子庄周见，剖斗除衡付一空。
题米元晖画
作者：朱熹
朝代：宋
体裁：五言绝句

楚山直丛丛，木落秋云起。向晓一登台，沧江日千里。
题米敷文潇湘图卷
作者：朱熹
朝代：宋

闲云无四时，散漫此山谷。
幸乏霖雨姿，何妨媚幽独。
题蕃骑图
作者：朱熹
朝代：宋

传闻姑■欲南侵，愁破雄边老将心。却是燕姬能捍虏，不教行到杀胡林。
题蕃骑图
作者：朱熹
朝代：宋

传闻姑𫅑欲南侵，愁破雄边老将心。
却是燕姬能捍虏，不教行到杀胡林。
题西林可师达观轩
作者：朱熹
朝代：宋

窈窕云房深复深，层轩俄此快登临。卷帘一目遥山碧，底是高人达观心。
题西林可师达观轩
作者：朱熹
朝代：宋

窈窕云房深復深，层轩俄此快登临。
卷帘一目遥山碧，底是高人达观心。
题西林院壁二首
作者：朱熹
朝代：宋

触目风光不易裁，此间何似舞雩台。病躯若得长无事，春服成时岁一来。巾屦翛然一钵囊，何妨且住赞公房。却嫌宴坐观心处，不奈檐花抵死香。
题西林院壁二首·其一
作者：朱熹
朝代：宋
体裁：七言绝句

触目风光不易裁，此间何似舞雩台。病躯若得长无事，春服成时岁一来。
题西林院壁二首·其二
作者：朱熹
朝代：宋
体裁：七言绝句

巾屦翛然一钵囊，何妨且住赞公房。却嫌宴坐观心处，不奈檐花抵死香。
题谢安石东山图
作者：朱熹
朝代：宋
体裁：五言绝句

家山花柳春，侍女髻鬟绿。出处亦何心，晴云在空谷。
题谢少卿药园二首
作者：朱熹
朝代：宋

谢公种药地，窈窕青山阿。青山固不群，花药亦婆娑。一掇召冲气，三掇散沈疴。先生澹无事，端居味天和。老木百年姿，对立方嵯峨。持此供日夕，不乐复如何。小儒忝师训，迷谬失其方。一为狂瘖病，望道空茫茫。颇闻东山园，芝朮缘高冈。瘖聋百不治，效在一探囊。再拜药园翁，何以起膏肓。
题谢少卿药园二首·其一
作者：朱熹
朝代：宋

谢公种药地，窈窕青山阿。青山固不群，花药亦婆娑。一掇召冲气，三掇散沈疴。先生澹无事，端居味天和。老木百年姿，对立方嵯峨。持此供日夕，不乐复如何。
题谢少卿药园二首·其一
作者：朱熹
朝代：宋

谢公种药地，窈窕青山阿。
青山固不群，花药亦婆娑。
一掇召冲气，三掇散沈疴。
先生澹无事，端居味天和。
老木百年姿，对立方嵯峨。
持此供日夕，不乐復如何。
题谢少卿药园二首·其二
作者：朱熹
朝代：宋
体裁：古风

小儒忝师训，迷谬失其方。一为狂瘖病，望道空茫茫。颇闻东山园，芝朮缘高冈。瘖聋百不治，效在一探囊。再拜药园翁，何以起膏肓。
题赤城观
作者：朱熹
朝代：宋

落日空山秋气清，泠泠古木乱蝉鸣。仙人一去鹤不返，剑客重来丹已成。静对竹炉烟缕直，细看月窟桂华生。此身旧有蓬瀛约，玉简归来问姓名。
题赤城观
作者：朱熹
朝代：宋

落日空山秋气清，泠泠古木乱蝉鸣。
僊人一去鹤不返，剑客重来丹已成。
静对竹炉烟缕直，细看月窟桂华生。
此身旧有蓬瀛约，玉简归来问姓名。
题郑德辉悠然堂
作者：朱熹
朝代：宋

高人结屋乱云边，直面羣峰势接连。
车马不来真避俗，箪瓢可乐便忘年。
移筇绿幄成三径，回首黄尘自一川。
认得渊明千古意，南山经雨更苍然。
题郑德辉悠然堂
作者：朱熹
朝代：宋

高人结屋乱云边，直面群峰势接连。车马不来真避俗，箪瓢可乐便忘年。移筇绿幄成三径，回首黄尘自一川。认得渊明千古意，南山经雨更苍然。
题野人家
作者：朱熹
朝代：宋
体裁：七言绝句

茅檐竹落野人家，只么悠悠阅岁华。田父把犁寒雨足，牧儿吹笛晚风斜。
题陶渊明小像
作者：朱熹
朝代：宋

慧远无此冠，靖节无此巾。
此巾要亦有，无此漉酒人。
题雪梅二阕奉怀敬夫后自是不复作矣
作者：朱熹
朝代：宋
体裁：七言绝句

久恶繁哇混太和，云何今日自吟哦。世间万事皆如此，两叶行将用斧柯。
题霜杰集
作者：朱熹
朝代：宋
体裁：古风

先生人物魏晋间，题诗便欲倾天悭。向来无地识眉宇，今日天遣窥波澜。平生尚友陶彭泽，未肯轻为折腰客。胸中合处不作难，霜下风姿自奇特。小儒阅阀金匮书，不滞周南滞海隅。枌榆连阴一见晚，何当挽袖凌空虚。
题魏府藏赵公饮器
作者：朱熹
朝代：宋
体裁：古风

赵公饮器魏府藏，我思两公爱甘棠。惟魏子孙实无斁，敬奉其盈如升克。
風雪未已决策登山用敬夫春風樓韻
作者：朱熹
朝代：宋

披風蘭臺宮，看雨百常觀。
安知此山雲，對面隔霄漢。
群陰匝寰區，密雪渺天畔。
峨峨雪中山，心眼悽欲斷。
吾人愛奇賞，遽發臨河嘆。
我知沍寒極，見晛今當泮。
不須疑吾言，第請視明旦。
蠟屐得鴈行，籃輿或魚貫。
风雪未已决策登山用敬夫春风楼韵
作者：朱熹
朝代：宋

披风兰台宫，看雨百常观。安知此山云，对面隔霄汉。群阴匝寰区，密雪渺天畔。峨峨雪中山，心眼悽欲断。吾人爱奇赏，遽发临河叹。我知冱寒极，见晛今当泮。不须疑吾言，第请视明旦。蜡屐得雁行，篮舆或鱼贯。
风雪未已决策登山用敬夫春风楼韵
作者：朱熹
朝代：宋

披风兰台宫，看雨百常观。
安知此山云，对面隔霄汉。
群阴匝寰区，密雪渺天畔。
峨峨雪中山，心眼悽欲断。
吾人爱奇赏，遽发临河嘆。
我知冱寒极，见晛今当泮。
不须疑吾言，第请视明旦。
蜡屐得鴈行，篮舆或鱼贯。
飲清湍亭石上小醉再登晝寒
作者：朱熹
朝代：宋

水邊今日共傳杯，多謝殷勤數子來。
三伏炎蒸那有此，百年懷抱頓能開。
雲山合匝還生霧，雪澗崩騰怒吼雷。
却恨蒼屏遮遠日，凌風直欲跨蓬萊。
饮清湍亭石上小醉再登昼寒
作者：朱熹
朝代：宋
体裁：七言律诗

水边今日共传杯，多谢殷勤数子来。三伏炎蒸那有此，百年怀抱顿能开。云山合匝还生雾，雪涧崩腾怒吼雷。却恨苍屏遮远日，凌风直欲跨蓬莱。
香茶供养黄檗长老悟公故人之塔并以小诗见意二首
作者：朱熹
朝代：宋

摆手临行一寄声，故应离合未忘情。炷香瀹茗知何处，十二峰前海月明。一别人间万事空，他年何处却相逢。不须更话三生石，紫翠参天十二峰。
香茶供养黄蘗长老悟公故人之塔并以小诗见意二首·其一
作者：朱熹
朝代：宋
体裁：七言绝句

摆手临行一寄声，故应离合未忘情。炷香瀹茗知何处，十二峰前海月明。
香茶供养黄蘗长老悟公故人之塔并以小诗见意二首·其二
作者：朱熹
朝代：宋
体裁：七言绝句

一别人间万事空，他年何处却相逢。不须更话三生石，紫翠参天十二峰。
香茶供養黄蘗長老悟公故人之塔并以小詩見意二首·其一
作者：朱熹
朝代：宋

擺手臨行一寄聲，故應離合未忘情。
炷香瀹茗知何處，十二峰前海月明。
香茶供養黄蘗長老悟公故人之塔并以小詩見意二首·其二
作者：朱熹
朝代：宋

一別人間萬事空，他年何處却相逢。
不須更話三生石，紫翠參天十二峰。
馬上口占次敬夫韻
作者：朱熹
朝代：宋

幾日城中歌酒昏，今朝匹馬向烟村。
迎人况有南山色，勝處何妨倒一尊。
馬上舉韓退之話口占
作者：朱熹
朝代：宋

昨日風煙接混茫，今朝紫翠插青蒼。
此心元自通天地，可笑靈宮枉炷香。
馬上贈林擇之
作者：朱熹
朝代：宋

與君歸思渺悠哉，馬上看山首共回。
認取山中奇絕處，他年無事要重來。
馬跡橋
作者：朱熹
朝代：宋

下馬驅車過野橋，橋西一路上雲霄。
我來自有平生志，不用移文遠見招。
马上举韩退之话口占
作者：朱熹
朝代：宋
体裁：七言绝句

昨日风烟接混茫，今朝紫翠插青苍。此心元自通天地，可笑灵宫枉炷香。
马上口占次敬夫韵
作者：朱熹
朝代：宋
体裁：七言绝句

几日城中歌酒昏，今朝匹马向烟村。迎人况有南山色，胜处何妨倒一尊。
马上赠林择之
作者：朱熹
朝代：宋
体裁：七言绝句

与君归思渺悠哉，马上看山首共回。认取山中奇绝处，他年无事要重来。
马迹桥
作者：朱熹
朝代：宋
体裁：七言绝句

下马驱车过野桥，桥西一路上云霄。我来自有平生志，不用移文远见招。
鵝湖寺和陸子壽
作者：朱熹
朝代：宋

德義風流夙所欽，別離三載更關心。
偶扶藜杖出寒谷，又枉籃輿度遠岑。
舊學商量加邃密，新知培養轉深沉。
却愁說到無言處，不信人間有古今。
鶴鳴峰
作者：朱熹
朝代：宋

不見山頭夜鶴鳴，空遺山下瀑泉聲。
野人惆悵空無寐，一曲瑶琴分外清。
鷓鴣天
作者：朱熹
朝代：宋

已分江湖寄此生。長蓑短笠任陰晴。鳴橈細雨滄洲遠，系舸斜陽畫閣明。奇絕處，未忘情。幾時還得去尋盟。江妃定許捐雙佩，漁父何勞笑獨醒。
鷓鴣天
作者：朱熹
朝代：宋

暮雨朝雲不自憐。放教春漲綠浮天。祗令畫閣臨無地，宿昔新詩滿系船。青鳥外，白鷗前。幾生香火舊因緣。酒闌山月移雕檻，歌罷江風拂玳筵。
鷓鴣天
作者：朱熹
朝代：宋

脫卻儒冠著羽衣。青山綠水浩然歸。看成鼎內真龍虎，管甚人間閒與非。生羽翼，上煙霏。回頭祗見冢累累。未尋跨鳳吹簫侶，且伴孤雲獨鶴飛。
鹅湖寺和陆子寿
作者：朱熹
朝代：宋
体裁：七言律诗

德义风流夙所钦，别离三载更关心。偶扶藜杖出寒谷，又枉篮舆度远岑。旧学商量加邃密，新知培养转深沉。却愁说到无言处，不信人间有古今。
鹤鸣峰
作者：朱熹
朝代：宋
体裁：七言绝句

不见山头夜鹤鸣，空遗山下瀑泉声。野人惆怅空无寐，一曲瑶琴分外清。
鹧鸪天
作者：朱熹
朝代：宋
体裁：词

脱却儒冠著羽衣。
青山绿水浩然归。
看成鼎内真龙虎，管甚人间闲与非。
生羽翼，上烟霏。
回头祗见冢累累。
未寻跨凤吹箫侣，且伴孤云独鹤飞。
鹧鸪天 其一 江槛
作者：朱熹
朝代：宋
体裁：词

暮雨朝云不自怜。放教春涨绿浮天。秪今画阁临无地，宿昔新诗满系船。青鸟外，白鸥前。几生香火旧因缘。酒阑山月移雕槛，歌罢江风拂玳筵。
鹧鸪天 其三 叔怀尝梦飞仙，为之赋此。归日以呈茂献待郎，当发一笑
作者：朱熹
朝代：宋

脱却儒冠著羽衣。青山绿水浩然归。看成鼎内真龙虎，管甚人间闲是非。生羽翼，上烟霏。回头祗见冢累累。未寻跨凤吹箫侣，且伴孤云独鹤飞。
鹧鸪天 其三 叔怀尝梦飞仙，为之赋此。归日以呈茂献待郎，当发一笑
作者：朱熹
朝代：宋
体裁：词

脱却儒冠著羽衣。青山绿水浩然归。看成鼎内真龙虎，管甚人间闲是非。生羽翼，上烟霏。回头秪见冢累累。未寻跨凤吹箫侣，且伴孤云独鹤飞。
鹧鸪天·已分江湖寄此生
作者：朱熹
朝代：宋
体裁：词

已分江湖寄此生。长蓑短笠任阴晴。鸣桡细雨沧洲远，系舸斜阳画阁明。奇绝处，未忘情。几时还得去寻盟。江妃定许捐双佩，渔父何劳笑独醒。
鹧鸪天·暮雨朝云不自怜
作者：朱熹
朝代：宋
体裁：词

暮雨朝云不自怜。放教春涨绿浮天。祗令画阁临无地，宿昔新诗满系船。青鸟外，白鸥前。几生香火旧因缘。酒阑山月移雕槛，歌罢江风拂玳筵。
鹧鸪天·脱却儒冠着羽衣
作者：朱熹
朝代：宋

脱却儒冠着羽衣。
青山绿水浩然归。
看成鼎内真龙虎，管甚人间闲与非。
生羽翼，上烟霏。
回头祗见冢累累。
未寻跨凤吹箫侣，且伴孤云独鹤飞。
鹧鸪天（叔怀尝梦飞仙，为之赋此。归日以呈茂献待郎，当发一笑）
作者：朱熹
朝代：宋

脱却儒冠着羽衣。青山绿水浩然归。看成鼎内真龙虎，管甚人间闲是非。生羽翼，上烟霏。回头只见冢累累。未寻跨凤吹箫侣，且伴孤云独鹤飞。
鹧鸪天（江槛）
作者：朱熹
朝代：宋

暮雨朝云不自怜。放教春涨绿浮天。只令画阁临无地，宿昔新诗满系船。青鸟外，白鸥前。几生香火旧因缘。酒阑山月移雕槛，歌罢江风拂玳筵。
黎岭西南水石佳处不减庐阜戏呈子厚
作者：朱熹
朝代：宋
体裁：七言绝句

谷深石瘦水潺潺，便是楞伽折桂间。珍重下邳圯上客，一年几度到庐山。
黎嶺西南水石佳處不減廬阜戲呈子厚
作者：朱熹
朝代：宋

谷深石瘦水潺潺，便是楞伽折桂間。
珍重下邳圯上客，一年幾度到廬山。
鼓山灵源洞
作者：朱熹
朝代：宋
体裁：古风

灵源有幽趣，临沧擅佳名。我来坐久之，犹怀不尽情。褰裳步翠麓，危绝不可登。豁然天地宽，顿觉心目明。洋洋三江汇，迢迢众山横。清寒草木瘦，翠盖亦前迎。山僧好心事，为我开此亭。重游见翼然，险道悉以平。会方有行役，邛蜀万里程。徘徊更瞻眺，斜日下云屏。
齋居感興二十首·其一
作者：朱熹
朝代：宋

昆侖大無外，旁薄下深廣。
陰陽無停機，寒暑互來往。
皇犧古神聖，妙契一俯仰。
不待窺馬圖，人文已宣朗。
渾然一理貫，昭晰非象罔。
珍重無極翁，爲我重指掌。
齋居感興二十首·其一〇
作者：朱熹
朝代：宋

放勳始欽明，南面亦恭己。
大哉精一傳，萬世立人紀。
猗歟歎日躋，穆穆歌敬止。
戒獒光武烈，待旦起周禮。
恭惟千載心，秋月照寒水。
魯叟何常師，刪述存聖軌。
齋居感興二十首·其一一
作者：朱熹
朝代：宋

吾聞包犧氏，爰初闢乾坤。
乾行配天德，坤布協地文。
仰觀玄渾周，一息萬里奔。
俯察方儀靜，隤然千古存。
悟彼立象意，契此入德門。
勤行當不息，敬守思彌敦。
齋居感興二十首·其一七
作者：朱熹
朝代：宋

聖人司教化，黌序育群材。
因心有明訓，善端得深培。
天敘既昭陳，人文亦褰開。
云何百代下，學絕教養乖。
羣居競葩藻，爭先冠倫魁。
淳風反淪喪，擾擾胡爲哉。
齋居感興二十首·其一三
作者：朱熹
朝代：宋

顔生躬四勿，曾子日三省。
中庸首謹獨，衣錦思尚絅。
偉哉鄒孟氏，雄辨極馳騁。
操存一言要，爲爾挈裘領。
丹青著明法，今古垂煥炳。
何事千載餘，無人踐斯境。
齋居感興二十首·其一九
作者：朱熹
朝代：宋

哀哉牛山木，斤斧日相尋。
豈無萌蘗在，牛羊復來侵。
恭惟皇上帝，降此仁義心。
物欲互攻奪，孤根孰能任。
反躬艮其背，肅容正冠襟。
保養方自此，何年秀穹林。
齋居感興二十首·其一二
作者：朱熹
朝代：宋

大易圖象隠，詩書簡編訛。
禮樂矧交喪，春秋魚魯多。
瑶琴空寶匣，絃絕將如何。
興言理餘韻，龍門有遺歌。
齋居感興二十首·其一五
作者：朱熹
朝代：宋

飄颻學仙侶，遺世在雲山。
盜啟元命秘，竊當生死關。
金鼎蟠龍虎，三年養神丹。
刀圭一入口，白日生羽翰。
我欲往從之，脫屣諒非難。
但恐逆天道，偷生詎能安。
齋居感興二十首·其一八
作者：朱熹
朝代：宋

童蒙貴養正，孫弟乃其方。
雞鳴咸盥櫛，問訊謹暄凉。
奉水勤播灑，擁篲周室堂。
進趨極虔恭，退息常端莊。
劬書劇嗜炙，見惡逾探湯。
庸言戒麤誕，時行必安詳。
聖途雖云遠，發軔且勿忙。
十五志于學，及時起高翔。
齋居感興二十首·其一六
作者：朱熹
朝代：宋

西方論緣業，卑卑喻羣愚。
流傳世代久，梯接凌空虛。
顧盻指心性，名言超有無。
捷徑一以開，靡然世爭趨。
號空不踐實，躓彼榛棘途。
誰哉繼三聖，爲我焚其書。
齋居感興二十首·其一四
作者：朱熹
朝代：宋

元亨播羣品，利真固靈根。
非誠諒無有，五性實斯存。
世人逞私見，鑿智道彌昏。
豈若林居子，幽探萬化原。
齋居感興二十首·其七
作者：朱熹
朝代：宋

晉陽啟唐祚，王明紹巢封。
垂統已如此，繼體宜昏風。
麀聚瀆天倫，牝晨司禍凶。
乾綱一以墜，天樞遂崇崇。
淫毒穢宸極，虐熖燔蒼穹。
向非狄張徒，誰辦取日功。
云何歐陽子，秉筆迷至公。
唐經亂周紀，凡例孰此容。
侃侃范太史，受說伊川翁。
春秋二三策，萬古開羣蒙。
齋居感興二十首·其三
作者：朱熹
朝代：宋

人心妙不測，出入乘氣機。
凝冰亦焦火，淵淪復天飛。
至人乘元化，動靜體無違。
珠藏澤自媚，玉韞山含暉。
神光燭九垓，玄思徹萬微。
塵編今寥落，歎息將安歸。
齋居感興二十首·其九
作者：朱熹
朝代：宋

微月墮西嶺，爛然衆星光。
明河斜未落，斗柄低復昂。
感此南北極，樞軸遥相當。
太一有常居，仰瞻獨煌煌。
中天照四國，三辰環侍旁。
人心要如此，寂感無邊方。
齋居感興二十首·其二
作者：朱熹
朝代：宋

吾觀陰陽化，升降八紘中。
前瞻既無始，後際那有終。
至理諒斯存，萬世與今同。
誰言混沌死，幻語驚盲聾。
齋居感興二十首·其二〇
作者：朱熹
朝代：宋

玄天幽且默，仲尼欲無言。
動植各生遂，德容自清溫。
彼哉夸毗子，呫囁徒啾喧。
但逞言辭好，豈知神監昏。
曰余昧前訓，坐此枝葉繁。
發憤永刊落，奇功收一原。
齋居感興二十首·其五
作者：朱熹
朝代：宋

涇舟膠楚澤，周綱已陵夷。
况復王風降，故宮黍離離。
玄聖作春秋，哀傷實在茲。
祥麟一以踣，反袂空漣洏。
漂淪又百年，僭侯荷爵珪。
王章久已喪，何復嗟歎爲。
馬公述孔業，託始有餘悲。
拳拳信忠厚，無乃迷先幾。
齋居感興二十首·其八
作者：朱熹
朝代：宋

朱光徧炎宇，微陰眇重淵。
寒威閉九野，陽德昭窮泉。
文明昧謹獨，昏迷有開先。
幾微諒難忽，善端本綿綿。
掩身事齋戒，及此防未然。
閉關息商旅，絕彼柔道牽。
齋居感興二十首·其六
作者：朱熹
朝代：宋

東京失其御，刑臣弄天綱。
西園植姦穢，五族沉忠良。
青青千里草，乘時起陸梁。
當塗轉凶悖，炎精遂無光。
桓桓左將軍，仗鉞西南疆。
伏龍一奮躍，鳳雛亦飛翔。
祀漢配彼天，出師驚四方。
天意竟莫回，王圖不偏昌。
晉史自帝魏，後賢盍更張。
世無魯連子，千載徒悲傷。
齋居感興二十首·其四
作者：朱熹
朝代：宋

靜觀靈臺妙，萬化此從出。
云胡自蕪穢，反受衆形役。
厚味紛朶頤，妍姿坐傾國。
崩奔不自悟，馳騖靡終畢。
君看穆天子，萬里窮轍迹。
不有祈招詩，徐方御宸極。
齋居聞磬
作者：朱熹
朝代：宋

幽林滴露稀，華月流空爽。
獨士守寒栖，高齋絕羣想。
此時鄰磬發，聲合前山響。
起對玉書文，誰知道機長。
七夕后一日诸公携酒见过
作者：朱翌
朝代：宋

昨夜天孙拥翠軿，余光犹此照河津。且欣大暑去酷吏，更辱诸君为主人。庭桂酿花香有信，盆荷迎露绿长新。浮云扫尽天无滓，仰面争看月半轮。
七夕后一日诸公携酒见过
作者：朱翌
朝代：宋

昨夜天孙拥翠軿，馀光犹此照河津。且欣大暑去酷吏，更辱诸君为主人。庭桂酿花香有信，盆荷迎露绿长新。浮云扫尽天无滓，仰面争看月半轮。
七夕後一日諸公携酒見過
作者：朱翌
朝代：宋

昨夜天孫擁翠軿，餘光猶此照河津。
且欣大暑去酷吏，更辱諸君爲主人。
庭桂釀花香有信，盆荷迎露綠長新。
浮雲掃盡天無滓，仰面爭看月半輪。
七夕日游仙人洞
作者：朱翌
朝代：宋

蝉引秋风上桂枝，登山临水不胜悲。兽蹲虎踞石见怪，天划神刓洞出奇。无复碧蓝鸡刷羽，空余青栗蝟攒皮。傥分衲子三缘屋，当与仙人五日期。
七夕日游仙人洞
作者：朱翌
朝代：宋

蝉引秋风上桂枝，登山临水不胜悲。兽蹲虎踞石见怪，天划神刓洞出奇。无复碧蓝鸡刷羽，空馀青栗猬攒皮。傥分衲子三椽屋，当与仙人五日期。
七夕日游仙人洞
作者：朱翌
朝代：宋

蝉引秋风上桂枝，登山临水不胜悲。
兽蹲虎踞石见怪，天划神刓洞出奇。
无復碧蓝鸡刷羽，空余青栗猬攒皮。
傥分衲子三椽屋，当与仙人五日期。
七夕日遊仙人洞
作者：朱翌
朝代：宋

蟬引秋風上桂枝，登山臨水不勝悲。
獸蹲虎踞石見怪，天劃神刓洞出奇。
無復碧藍雞刷羽，空餘青栗蝟攢皮。
儻分衲子三椽屋，當與仙人五日期。
七月一日夜坐觀星
作者：朱翌
朝代：宋

半夜凉生過雨初，起迎秋色掃庭除。
西牛東女經年會，北客南風一笑疏。
乾鵲悲鳴橋渡漢，龍泉騰躍氣凌虛。
盆池水面螢飛過，上下天星總一如。
七月一日夜坐观星
作者：朱翌
朝代：宋

半夜凉生过雨初，起迎秋色扫庭除。
西牛东女经年会，北客南风一笑疏。
干鹊悲鸣桥渡汉，龙泉腾跃气凌虚。
盆池水面萤飞过，上下天星总一如。
七月一日放坐观星
作者：朱翌
朝代：宋
体裁：七言律诗

半夜凉生过雨初，起迎秋色扫庭除。西牛东女经年会，北客南风一笑疏。乾鹊悲鸣桥渡汉，龙泉腾跃气凌虚。盆池水面萤飞过，上下天星总一如。
七月十四夜月分韵得明字
作者：朱翌
朝代：宋
体裁：古风

澹澹烟覆渚，呜呜角收声。白毫万丈光，下注千山倾。良夜三五时，玉楼十二城。皇天老眼开，碧湛双瞳睛。窥我读书窗，徘徊到天明。风从树头来，挟我入太清。飞萤转蒿丛，熠耀徒营营。露气下庭宇，秀爽凌冠缨。以兹无尽景，对此不平鸣。不如使云遮，寂历忘吾情。
七月十四夜月分韵明字
作者：朱翌
朝代：宋

澹澹烟覆渚，呜呜角收声。白毫万丈光，下注千山倾。良夜三五时，玉楼十二城。皇天老眼开，碧湛双瞳晴。窥我读书窗，徘徊到天明。，我从树头来，挟我入太清。飞萤转蒿丛，熠燿徒营营。露气下庭宇，秀爽凌冠缨。以兹无尽景，对此不平鸣。不如使云遮，寂历忘吾情。
七月十四夜月分韻得明字
作者：朱翌
朝代：宋

澹澹烟覆渚，嗚嗚角收聲。
白毫萬丈光，下注千山傾。
良夜三五時，玉樓十二城。
皇天老眼開，碧湛雙瞳睛。
窺我讀書窗，徘徊到天明。
風從樹頭來，挾我入太清。
飛螢轉蒿叢，熠燿徒營營。
露氣下庭宇，秀爽凌冠纓。
以茲無盡景，對此不平鳴。
不如使雲遮，寂歷忘吾情。
万竹亭
作者：朱翌
朝代：宋

气禀元轩玉立身，露幛烟纛晓初匀。一时顿有七贤集，千亩今余万个春。能惟风流夸后日，政缘名篆得斯人。寂寥不见平安报，只有东风为扫尘。
万竹亭
作者：朱翌
朝代：宋

气禀元轩玉立身，露幛烟纛晓初匀。
一时顿有七贤集，千亩今余万箇春。
能以风流夸后日，政缘名篆得斯人。
寂寥不见平安报，只有东风为扫尘。
万竹亭
作者：朱翌
朝代：宋

气禀元轩玉立身，露幛烟纛晓初匀。一时顿有七贤集，千亩今馀万个春。能以风流誇后日，政缘名篆得斯人。寂寥不见平安报，只有东风为扫尘。
三月五日游刘光世园
作者：朱翌
朝代：宋

南高峰下访余春，霁草浮光暖更熏。
日转暮山添着色，风旋湖水作回纹。
飘零大士天花雨，惊顾将军画栋云。
兴尽不须呼曲友，他时来饭一瓯芹。
三月五日游刘光世园
作者：朱翌
朝代：宋

南高峰下访余春，霁草浮光暖更薰。日转暮日添着色，风旋湖水作回纺。飘零大士天花雨，惊雇将军画栋云。兴尽不须呼曲友，他时来饭一瓯芹。
三月五日游刘光世园
作者：朱翌
朝代：宋

南高峰下访馀春，霁草浮光暖更薰。日转暮山添著色，风旋湖水作回纹。飘零大士天花雨，惊顾将军画栋云。兴尽不须呼曲友，他时来饭一瓯芹。
三月五日游劉光世園
作者：朱翌
朝代：宋

南高峰下訪餘春，霽草浮光暖更薰。
日轉暮山添著色，風旋湖水作回紋。
飄零大士天花雨，驚顧將軍畫棟雲。
興盡不須呼麴友，他時來飯一甌芹。
三月旦行园
作者：朱翌
朝代：宋
体裁：古风

我柳已飘絮，我笋亦上竹。雪毡密盖地，犊角横入屋。兹辰略行园，喜色动眉绿。炎荒异中原，气候少清淑。一日具四时，旦暮变寒燠。而我于此间，兀若蚕上簇。但爱草木长，遂使杖屦熟。喜甚得小诗，意断语不续。尚可羊何和，不用唐衢哭。诸公幸无事，来不待休沐。床敷三百棋，胜负任反覆。
三月旦行园
作者：朱翌
朝代：宋

我柳已飘絮，我笋亦上竹。雪毡密盖地，犊角横入屋。兹辰略行园，喜色动眉绿。炎荒异中原，气候少清淑。一日具四时，旦暮迹寒燠。而我於此间，兀若蚕上簇。但爱草木长，遂使杖屦熟。喜甚得小诗，意断语不续。尚可羊保和，不用唐衢哭。诸公幸无事，来不待休沐。床敷三百棋，胜负任反覆。
三月旦行園
作者：朱翌
朝代：宋

我柳已飄絮，我筍亦上竹。
雪氈密蓋地，犢角橫入屋。
茲辰略行園，喜色動眉綠。
炎荒異中原，氣候少清淑。
一日具四時，旦暮變寒燠。
而我於此間，兀若蠶上簇。
但愛草木長，遂使杖屨熟。
喜甚得小詩，意斷語不續。
尚可羊何和，不用唐衢哭。
諸公幸無事，來不待休沐。
牀敷三百棋，勝負任反覆。
三衢胡定愍祠詩
作者：朱翌
朝代：宋

把酒論詩建業城，三年金石見交情。
羅池忽待中流泊，姑蔑應無劇雨傾。
直道豈知人負我，英姿如在死猶生。
鑪香銷盡叢祠晚，獨對西風淚臆橫。
三衢胡定愍祠诗
作者：朱翌
朝代：宋
体裁：七言律诗

把酒论诗建业城，三年金石见交情。罗池忽待中流泊，姑蔑应无剧雨倾。直道岂知人负我，英姿如在死犹生。炉香销尽丛祠晚，独对西风泪臆横。
三衢胡定愍祠诗
作者：朱翌
朝代：宋

把酒论诗建业城，三年金石见交情。
罗池忽待中流泊，姑蔑应无剧雨倾。
直道岂知人负我，英姿如在死犹生。
鑪香销尽丛祠晚，独对西风泪臆横。
上已陪诸公集西湖
作者：朱翌
朝代：宋

今日我上已，乐哉天气新。青春在西湖，湖水绿以匀。诸公乃肯游，盘飧仍集珍。少纵方外谈，一洗城中尘。唤船苦不早，行不计巡。始叹葑欲合，终喜鸥来亲。茫茫天宇间，何地寄此身。共偷一日闲，恐负三月春。遥瞻后湖游，海若从铭陈。
上巳陪諸公集西湖
作者：朱翌
朝代：宋

今日我上巳，樂哉天氣新。
青春在西湖，湖水綠以勻。
諸公乃肯遊，盤飧仍集珍。
少縱方外談，一洗城中塵。
喚船苦不早，行酒不計巡。
始歎葑欲合，終喜鷗來親。
茫茫天宇間，何地寄此身。
共偷一日閑，恐負三月春。
遥瞻後湖遊，海若從鉤陳。
上巳陪诸公集西湖
作者：朱翌
朝代：宋
体裁：古风

今日我上巳，乐哉天气新。青春在西湖，湖水绿以匀。诸公乃肯游，盘飧仍集珍。少纵方外谈，一洗城中尘。唤船苦不早，行酒不计巡。始叹葑欲合，终喜鸥来亲。茫茫天宇间，何地寄此身。共偷一日闲，恐负三月春。遥瞻后湖游，海若从钩陈。
与刘令食枸杞
作者：朱翌
朝代：宋

周党过仲叔，菽水无菜茹。
我槃有枸杞，与子同一箸。
若比闵县令，已作方丈富。
但令齿颊香，差免腥羶污。
我寿我自知，不待草木辅。
政以不种勤，日夕供草具。
更约傅延年，一饭美无度。
解衣高声读，苏陆前后赋。
与刘令食枸杞
作者：朱翌
朝代：宋

周党过仲叔，菽水无菜茹。我槃有枸杞，与子同一箸。若比闵县令，已作方丈富。但令齿颊香，差免腥膻污。我寿我自知，不待草木辅。政以不种勤，日夕供草具。更约傅延年，一饭美无度。解衣高声读，苏陆前后赋。
与林大夫谢灵寿杖
作者：朱翌
朝代：宋

万木山中美木成，古今灵寿得嘉名。
龙鳞未测他年化，蜗角先从每节生。
禅拟问来须便打，醉思吟后不妨行。
使君有惠怜衰薾，欲报惭非藻思清。
与罗教授饭园中种栀子
作者：朱翌
朝代：宋

园木交阴正可观，壶觞随分却成欢。
绿钱流地雨当足，飞絮暖空春不寒。
雪缀酴醾缘屋角，香移檐卜近栏干。
与君细说炉亭话，强对槟榔萋菜盘。
与罗教授饭园中种栀子
作者：朱翌
朝代：宋
体裁：七言律诗

园木交阴正可观，壶觞随分却成欢。绿钱流地雨当足，飞絮暖空春不寒。雪缀酴醾缘屋角，香移薝卜近栏干。与君细说炉亭话，强对槟榔蒌菜槃。
与郭令步至城下见田间稻秧已可插慨然有感示郭令
作者：朱翌
朝代：宋

端居倦来往，春去谁与娱。
眷眷斗升米，翛翛东南都。
薄暮喜穿屐，同游又吾徒。
念昔始经此，污邪祝满车。
及今几何日，立苗还欲疏。
怀新舞翠剡，生意蔚以舒。
吾生将安之，土偶之与俱。
清夜梦乡曲，未觉田园芜。
他时招子归，把锄春雨余。
与郭令步至城下见田间稻秧已可插慨然有感示郭令
作者：朱翌
朝代：宋

端居倦来往，春去谁与娱。眷眷斗升米，翛翛东南都。薄暮喜穿屐，同游又吾徒。念昔始经此，污邪祝满车。及今几何日，立苗还欲疏。怀新舞翠剡，生意蔚以舒。吾生将安之，土偶之与俱。清夜梦乡曲，未觉田园芜。他时招子归，把锄春雨馀。
与郭侯饮园中
作者：朱翌
朝代：宋

秾李晨兴着缟裙，酴醾首出上瑶簪。
此时老子兴不浅，旦日将军幸早临。
敌手对棋消昼永，中心闻射隔墙阴。
春生夜瓮蓬莱绿，酌我无多劝客深。
与郭侯饮园中
作者：朱翌
朝代：宋

秾李晨兴著缟裙，酴醾首出上瑶簪。此时老子兴不浅，旦日将军幸早临。敌手对棋消昼永，中心闻射隔墙阴。春生夜瓮蓬莱绿，酌我无多劝客深。
与钱端修诸公饮兴福
作者：朱翌
朝代：宋

积阴解尽可信眉，梵宇仍容款扣扉。山净且无尘一点，湖平惟有鹭双飞。杯行客恶思传令，劫急棋争看解围。招隐不知谁好事，为寻幽处著渔矶。
与钱端修诸公饮兴福
作者：朱翌
朝代：宋

积阴解尽可信眉，梵宇仍容款扣扉。
山凈且无尘一点，湖平惟有鹭双飞。
杯行客恶思传令，劫急棋争看解围。
招隠不知谁好事，为寻幽处着渔矶。
丙寅十月游南华
作者：朱翌
朝代：宋

五年四转入曹溪，飞盖干霄日为低。人定忽闻钟不嗄，饮香休问水流西。桄榔子熟旒珠重，荳寇丛深扇羽齐。郁郁苍苍千嶂里，犯寒犹着一蝉嘶。
丙寅十月游南华
作者：朱翌
朝代：宋

五年四转入曹溪，飞盖干霄日为低。
人定忽闻钟不嗄，饮香休问水流西。
桄榔子熟旒珠重，荳蔻丛深扇羽齐。
鬰鬰苍苍千嶂裏，犯寒犹着一蝉嘶。
丙寅十月游南华
作者：朱翌
朝代：宋

五年四转入曹溪，飞盖干霄日为低。人定忽闻钟不嗄，饮香休问水流西。桄榔子熟旒珠重，豆蔻丛深扇羽齐。郁郁苍苍千嶂里，犯寒犹著一蝉嘶。
丙寅十月遊南華
作者：朱翌
朝代：宋

五年四轉入曹溪，飛蓋干霄日爲低。
人定忽聞鐘不嗄，飲香休問水流西。
桄榔子熟旒珠重，荳蔻叢深扇羽齊。
鬰鬰蒼蒼千嶂裏，犯寒猶著一蟬嘶。
丙辰人日雨雪
作者：朱翌
朝代：宋
体裁：五言律诗

此地从来僻，今朝自古阴。五年犹作客，一饭敢虚襟。春色岂终閟，晨光宜早临。国香无恙否，抱雪秀深林。
丙辰人日雨雪
作者：朱翌
朝代：宋

此地從來僻，今朝自古陰。
五年猶作客，一飯敢虛襟。
春色豈終閟，晨光宜早臨。
國香無恙否，抱雪秀深林。
东津送方务德
作者：朱翌
朝代：宋
体裁：七言律诗

一年痴雨令人瘦，三日佳晴送子回。何以赠之青玉案，我姑酌彼黄金罍。寻春出郭非聊尔，下水行舟亦快哉。小试平生钓鱼手，老夫合住子陵台。
乞双峰山频婆果
作者：朱翌
朝代：宋

我昔南游三眼国，逢人一笑启丹唇。只今重到孤峰顶。依旧丹唇一笑新。
乞双峰山频婆果
作者：朱翌
朝代：宋

我昔南游三眼国，逢人一笑启丹唇。祇今重到孤峰顶，依旧丹唇一笑新。我闻如来有佛眼，结子成时速寄来。从此慈悲修广目，得争开处便争开。
乞双峰山频婆果·其一
作者：朱翌
朝代：宋
体裁：七言绝句

我昔南游三眼国，逢人一笑启丹唇。祇今重到孤峰顶，依旧丹唇一笑新。
乞双峰山频婆果·其二
作者：朱翌
朝代：宋
体裁：七言绝句

我闻如来有佛眼，结子成时速寄来。从此慈悲修广目，得争开处便争开。
乞雙峰山頻婆果·其一
作者：朱翌
朝代：宋

我昔南遊三眼國，逢人一笑啟丹唇。
祇今重到孤峰頂，依舊丹唇一笑新。
乞雙峰山頻婆果·其二
作者：朱翌
朝代：宋

我聞如來有佛眼，結子成時速寄來。
從此慈悲修廣目，得爭開處便爭開。
书事
作者：朱翌
朝代：宋

春来何事可相关，拨置书丛得少闲。
洗砚谛观鸜鹆眼，焚香仍拣鹧鸪斑。
花开北陌东阡外，人在朝三暮四间。
俯仰乾坤了无愧，心如枯卉更谁删。
书事
作者：朱翌
朝代：宋

春来何事可相关，拨置书丛得少闲。
洗砚谛观鸜鹆眼，焚香仍拣鹧鸪斑。
花开北陌东阡外，人在朝三暮四间。
俯仰干坤了无愧，心如枯枿更谁删。
书事
作者：朱翌
朝代：宋

春来何事可相关，拨置书丛得少闲。洗砚谛观鸲鹆眼，焚香仍拣鹧鸪斑。花开北陌东阡外，人在朝三暮四间。俯仰乾坤了无愧，心如枯蘖更谁删。
买田潼溪
作者：朱翌
朝代：宋

求田得处便成家，笑为污邪祝满车。漱石枕流新梦想，带牛佩犊老生涯。歌成但可相舂杵，客到莫嫌炊饭砂。祭罢土龙春雨应，稳骑秧马一鞭斜。
买田潼溪
作者：朱翌
朝代：宋

求田得处便成家，笑为污邪祝满车。
潄石枕流新梦想，带牛佩犊老生涯。
歌成但可相舂杵，客到莫嫌炊饭砂。
祭罢土龙春雨应，稳骑秧马一鞭斜。
买田潼溪
作者：朱翌
朝代：宋

求田得处便成家，笑为污邪祝满车，漱石枕流新梦想，带牛佩犊老生涯。歌成但可相舂杵，客到莫嫌炊饭砂。祭罢土龙春雨庆，稳骑秧马一鞭斜。
予居曲江五年今岁又暮慨然有感
作者：朱翌
朝代：宋

坐对研旁峰，卧阅屏上山。一事不挂心，万病方穷源。吾君礼南郊，吾母望北还。一岁几得书，五年阙问安。是自取之尔，尚复何所言。手种庭下梅，花开聊喜欢。系日既无术，缩地良独难。
予居曲江五年今岁又暮慨然有感
作者：朱翌
朝代：宋

坐对研旁峰，卧阅屏上山。
一事不挂心，万病方穷源。
吾君礼南郊，吾母望北还。
一岁几得书，五年阙问安。
是自取之尔，尚復何所言。
手种庭下梅，花开聊喜欢。
繫日既无术，缩地良独难。
予居曲江五年今歲又暮慨然有感
作者：朱翌
朝代：宋

坐對研旁峰，卧閲屏上山。
一事不掛心，萬病方窮源。
吾君禮南郊，吾母望北還。
一歲幾得書，五年闕問安。
是自取之爾，尚復何所言。
手種庭下梅，花開聊喜歡。
繫日既無術，縮地良獨難。
五更不睡
作者：朱翌
朝代：宋
体裁：五言律诗

擂罢城头鼓，膏凝烛下槃。窗留三尺月，纩挟五更寒。事事华巾结，年年纸帐宽。梅花正好在，青女莫摧残。
五更不睡
作者：朱翌
朝代：宋

擂罷城頭鼓，膏凝燭下槃。
窗留三尺月，纊挾五更寒。
事事華巾結，年年紙帳寬。
梅花正好在，青女莫摧殘。
人日雪
作者：朱翌
朝代：宋

天公号令今年早，阿香动地连催晓。今朝才及七日人，却见长空六花扰。我独砖炉坐画灰，扶杖出门愁屐倒。细挑生菜羹鼎香，落尽梅花妆额巧。诗成思发在花前，更原晴多怕晴少。君不见观有道几成康，谁其致此唐文皇。一时献纳尽豪杰，郑公臣徵尤激昂。当年入见适此时，见谓人日宜相当。有如此人当此日，整顿乾坤才顷刻。
人日雪
作者：朱翌
朝代：宋

天公号令今年早，阿香动地连催晓。今朝才及七日人，却见长空六花扰。我独砖炉坐画灰，扶杖出门愁屐倒。细挑生菜羹鼎香，落尽梅花妆额巧。诗成思发在花前，更愿晴多怕晴少。君不见贞观有道几成康，谁其致此唐文皇。一时献纳尽豪杰，郑公臣徵尤激昂。当年入见适此时，见谓人日宜相当。有如此人当此日，整顿乾坤才顷刻。
人日雪
作者：朱翌
朝代：宋

天公号令今年早，阿香动地连催晓。
今朝纔及七日人，却见长空六花扰。
我独砖炉坐画灰，扶杖出门愁屐倒。
细挑生菜羹鼎香，落尽梅花妆额巧。
诗成思发在花前，更愿晴多怕晴少。
君不见贞观有道几成康，谁其致此唐文皇。
一时献纳尽豪杰，郑公臣征尤激昂。
当年入见适此时，见谓人日宜相当。
有如此人当此日，整顿干坤纔顷刻。
人日雪
作者：朱翌
朝代：宋

天公號令今年早，阿香動地連催曉。
今朝纔及七日人，却見長空六花擾。
我獨磚爐坐畫灰，扶杖出門愁屐倒。
細挑生菜羹鼎香，落盡梅花妝額巧。
詩成思發在花前，更願晴多怕晴少。
君不見貞觀有道幾成康，誰其致此唐文皇。
一時獻納盡豪傑，鄭公臣徵尤激昂。
當年入見適此時，見謂人日宜相當。
有如此人當此日，整頓乾坤纔頃刻。
以灵寿杖寄汪内翰
作者：朱翌
朝代：宋
体裁：七言律诗

一枝灵木坚多节，千里逢人寄永州。赐出汉宫尊子夏，封当大县庆邳侯。衡山云散迎归骑，湘浦春晴更顺流。欲往从公无羽翼，请携上座别愚丘。
以靈壽杖寄汪內翰
作者：朱翌
朝代：宋

一枝靈木堅多節，千里逢人寄永州。
賜出漢宮尊子夏，封當大縣慶邳侯。
衡山雲散迎歸騎，湘浦春晴更順流。
欲往從公無羽翼，請携上座別愚丘。
佛头菊
作者：朱翌
朝代：宋
体裁：七言绝句

我杖常扶佛面强，我花今见佛头香。灵山会上曾拈出，一笑悬知是饮光。
佛頭菊
作者：朱翌
朝代：宋

我杖常扶佛面强，我花今見佛頭香。
靈山會上曾拈出，一笑懸知是飲光。
元宵怀都城简胡令俊民时胡连夕在告
作者：朱翌
朝代：宋

天豁晴光合，檐收雪汁乾。灯期欣在候，火令不为难。方喜春风动，犹怜暮色寒。仙晨今夜乐，帝所旧年观。郁郁卿云密，葱葱瑞气盘。五门双阙耸，三岛十洲攒。风伯清黄道，钩陈卫赤鸾。声流车水快，花影烛龙蟠。入望云裳举，低迷杂佩珊。歌翻楼上下，人与月团栾。夜色清凝露，香风静泛兰。陆莲摇艳质，汤鲤转惊澜。故国云天外，家风楚俗完。良时亦竞作，游兴颇相干。诸县丰登际，元戎礼数宽。辍耕来野父，沽酒办馀欢。少问飞凫客，遥知道室安。樵青能笑语，太白酌瀰漫。要是弦堂宓，何妨花县潘。黄庭须默课，灯录不重看。羡子闭门坐，嗟予脚力殚。醉归哦五字，一一待公刊。
元宵怀都城简胡令俊民时胡连夕在告
作者：朱翌
朝代：宋

天豁晴光合，檐收雪汁干。
灯期欣在候，火令不为难。
方喜春风动，犹怜暮色寒。
仙晨今夜乐，帝所旧年观。
郁郁卿云密，葱葱瑞气盘。
五门双阙耸，三岛十洲攒。
风伯清黄道，鈎陈卫赤鸾。
声流车水快，花影烛龙蟠。
入望云裳举，低迷杂佩珊。
歌翻楼上下，人与月团栾。
夜色清凝露，香风静泛兰。
陆莲摇艷质，汤鲤转惊澜。
故国云天外，家风楚俗完。
良时亦竞作，游兴颇相干。
诸县丰登际，元戎礼数宽。
辍耕来野父，沽酒办余欢。
少问飞鳬客，遥知道室安。
樵青能笑语，太白酌瀰漫。
要是弦堂宓，何妨花县潘。
黄庭须默课，灯录不重看。
羡子闭门坐，嗟予脚力殚。
醉归哦五字，一一待公刊。
元宵怀都城简胡令俊民时胡连夕在告
作者：朱翌
朝代：宋

天豁晴光合，檐收雪汗乾。
灯期欣在候，火令不为难。
方喜春风动，犹怜暮色寒。
仙晨今夜乐，帝所旧年观。
郁郁卿云密，葱葱瑞气盘。
五门双阙耸，三岛十洲攒。
风伯清黄道，钩陈卫赤鸾。
声流车水快，花影烛龙蟠。
入望云裳举，低迷杂佩珊。
歌翻楼上下，人与月团栾。
夜色清凝露，香风静泛兰。
陆莲摇艳质，汤鲤转惊澜。
故国云天外，家风楚俗完。
良时亦竞作，游兴颇相干。
诸县丰登际，元戎礼数宽。
辍耕来野父，沽酒办余欢。
少问飞凫客，遥知道室安。
樵青能笑语，太白酌瀰漫。
要是弦堂宓，何妨花县潘。
黄庭须默课，灯录不重看。
羡子闭门坐，嗟予脚力殚。
醉归哦五字，一一待公刊。
元宵懷都城簡胡令俊民時胡連夕在告
作者：朱翌
朝代：宋

天豁晴光合，簷收雪汁乾。
燈期欣在候，火令不爲難。
方喜春風動，猶憐暮色寒。
仙晨今夜樂，帝所舊年觀。
郁郁卿雲密，葱葱瑞氣盤。
五門雙闕聳，三島十洲攢。
風伯清黄道，鈎陳衛赤鸞。
聲流車水快，花影燭龍蟠。
入望雲裳舉，低迷雜珮珊。
歌翻樓上下，人與月團欒。
夜色清凝露，香風靜泛蘭。
陸蓮摇艷質，湯鯉轉驚瀾。
故國雲天外，家風楚俗完。
良時亦競作，游興頗相干。
諸縣豐登際，元戎禮數寬。
輟耕來野父，沽酒辦餘歡。
少問飛鳬客，遥知道室安。
樵青能笑語，太白酌瀰漫。
要是弦堂宓，何妨花縣潘。
黄庭須默課，燈錄不重看。
羨子閉門坐，嗟予脚力殫。
醉歸哦五字，一一待公刊。
元日会凌季文家
作者：朱翌
朝代：宋
体裁：七言律诗

柏叶椒盘巧试新，大呼珠履集华茵。香醪满劝橘为盏，红烛未消梅写真。荔子双头归有遗，天花六出静无尘。稍晴便合西湖去，寻遍山房洞户春。
元日會凌季文家
作者：朱翌
朝代：宋

柏葉椒盤巧試新，大呼珠履集華茵。
香醪滿勸橘爲盞，紅燭未消梅寫真。
荔子雙頭歸有遺，天花六出靜無塵。
稍晴便合西湖去，尋遍山房洞戶春。
元日登城
作者：朱翌
朝代：宋

第一逢春管物化，率先桃李被褒嘉。
明朝又数日为狗，回首犹惊岁在蛇。
香聚椒盘萦彩字，春生茶碗结琼花。
层城独秀东风里，吓瞰川流脉脉斜。
元日登城
作者：朱翌
朝代：宋

第一逢春管物华，率先桃李被褒嘉。
明朝又数日为狗，回首犹惊岁在蛇。
香聚椒槃萦綵字，春生茶碗结琼花。
层城独秀东风裏，下瞰川流脉脉斜。
元日登城
作者：朱翌
朝代：宋

第一逢春管物华，率先桃李被褒嘉。明朝又数日为狗，回首犹惊岁在蛇。香聚椒槃萦綵字，春生茶碗结琼花。层城独秀东风里，下瞰川流脉脉斜。
元日登城
作者：朱翌
朝代：宋

第一逢春管物華，率先桃李被褒嘉。
明朝又數日爲狗，回首猶驚歲在蛇。
香聚椒槃縈綵字，春生茶碗結瓊花。
層城獨秀東風裏，下瞰川流脈脈斜。
八月十三夜与张检法泛武溪
作者：朱翌
朝代：宋
体裁：七言律诗

川净波平五板舟，天开地辟一轮秋。白银国放黄金色，宫锦袍添紫绮裘。坐久星河挂璎珞，夜深风露走珠旒。人间意适须乘兴，我是闲人更自由。
八月十三夜与张检法泛武溪
作者：朱翌
朝代：宋

川凈波平五板舟，天开地闢一轮秋。
白银国放黄金色，宫锦袍添紫绮裘。
坐久星河挂璎珞，夜深风露走珠旒。
人间意适须乘兴，我是闲人更自由。
八月十三夜與張檢法泛武溪
作者：朱翌
朝代：宋

川凈波平五板舟，天開地闢一輪秋。
白銀國放黄金色，宮錦袍添紫綺裘。
坐久星河掛瓔珞，夜深風露走珠旒。
人間意適須乘興，我是閑人更自由。
八月十四夜对月效李长吉
作者：朱翌
朝代：宋
体裁：诗

雨江洗出揉蓝天，结璘下铺白玉筵。尾箕斗牛珠一穿，连晖接影堕我前。整襟危坐天地默，不知夜漏下几刻。飞萤一点从外入，白露下湿桂子香。蓝桥云英正卖浆，金盘荔枝龙眼双。
八月十四夜對月效李長吉
作者：朱翌
朝代：宋

雨江洗出揉藍天，結璘下鋪白玉筵。
尾箕斗牛珠一穿，連暉接影墮我前。
整襟危坐天地默，不知夜漏下幾刻。
飛螢一點從外入，白露下濕桂子香。
藍橋雲英正賣漿，金盤荔枝龍眼雙。
六月十五日西湖宿斋
作者：朱翌
朝代：宋
体裁：七言律诗

并湖西去望南屏，但见烟云日日新。山色渐争秋气势，荷花全露晓精神。洗心用此无边绿，处世端能不染尘。惭愧西湖敦夙夜，从今长作境中人。
六月十五日西湖宿斋
作者：朱翌
朝代：宋

并硝西去望南屏，但见烟云日日新。山色渐争秋气势，荷花全露晓精神。洗心用此无边绿，处世端能不染尘。惭愧西湖敦夙夜，从今长作境中人。
六月十五日西湖宿齋
作者：朱翌
朝代：宋

並湖西去望南屏，但見煙雲日日新。
山色漸爭秋氣勢，荷花全露曉精神。
洗心用此無邊綠，處世端能不染塵。
慚愧西湖敦夙夜，從今長作境中人。
再次前韵
作者：朱翌
朝代：宋

日走瞿昙宅，殷勤问觉圆。荷珠翻雨碎，荇带逆风牵。安步穿芒屩，长驱断蜡鞭。临深呼属玉，骑气道蜿蜒。前辈几人到，高情五字篇。翩翩遗浊世，落落度长年。断石崖蜂出，乔枝谷鸟迁。端为逃暑去，复作拂云眠。心旷风林豁，书乾棐几鲜。丞方有公事，尉亦从群仙。倚玉吾何幸，栖云志未偏。久知情澹泊，不梦翠连娟。晚日斜吹绮，新诗欲斗妍。微行窥沼鹄，孤坐蜕枝蝉。俯视千章木，如临尺五天。韵高巾垫角，饮痛盏垂莲。小筑坚前约，兹游定昔缘。欲誇山耸髻，安得思流泉。却恐樽无醁，群忧爨不烟。谁来助清兴，吹裂笛如椽。
再次前韵
作者：朱翌
朝代：宋

日走瞿昙宅，殷勤问觉圆。
荷珠翻雨碎，荇带逆风牵。
安步穿芒屩，长驱断蜡鞭。
临深呼属玉，骑气道蜿蜒。
前辈几人到，高情五字篇。
翩翩遗浊世，落落度长年。
断石崖蜂出，乔枝谷鸟迁。
端为逃暑去，復作拂云眠。
心旷风林豁，书干棐几鲜。
丞方有公事，尉亦从羣仙。
倚玉吾何幸，栖云志未偏。
久知情澹泊，不梦翠连娟。
晚日斜吹绮，新诗欲斗妍。
微行窥沼鹄，孤坐蜕枝蝉。
俯视千章木，如临尺五天。
韵高巾垫角，饮痛盏垂莲。
小筑坚前约，兹游定昔缘。
欲夸山耸髻，安得思流泉。
却恐樽无醁，羣忧爨不烟。
谁来助清兴，吹裂笛如椽。
再次前韵
作者：朱翌
朝代：宋

日走瞿野宅，殷勤问觉圆。
荷珠翻雨碎，荇带逆风牵。
安步穿芒屩，长驱断蜡鞭。
临深呼属玉，骑气道蜿蜒。
前辈几人到，高情五字篇。
翩翩遗浊世，落落度长年。
断石崖蜂出，得枝谷鸟迁。
端为逃暑去，复作拂云眠。
心旷风林豁，书乾棐几鲜。
丞方有公事，尉亦从群仙。
倚玉吾何幸，栖云志未偏。
久知情澹泊，不梦翠连娟。
晚日斜吹绮，新诗欲斗妍。
微行窥沼鹄，孤坐蜕枝蝉。
俯视千章木，如临尺五天。
韵高巾垫角，饮痛盏垂莲。
小筑坚前约，兹游定昔缘。
欲夸山耸髻，安得思流泉。
却恐樽无醁，群忧爨不烟。
谁来助清兴，吹裂笛如椽。
再次前韻
作者：朱翌
朝代：宋

日走瞿曇宅，殷勤問覺圓。
荷珠翻雨碎，荇带逆風牽。
安步穿芒屩，長驅斷蠟鞭。
臨深呼屬玉，騎氣道蜿蜒。
前輩幾人到，高情五字篇。
翩翩遺濁世，落落度長年。
斷石崖蜂出，喬枝谷鳥遷。
端爲逃暑去，復作拂雲眠。
心曠風林豁，書乾棐几鮮。
丞方有公事，尉亦從羣仙。
倚玉吾何幸，棲雲志未偏。
久知情澹泊，不夢翠連娟。
晚日斜吹綺，新詩欲鬭妍。
微行窺沼鵠，孤坐蛻枝蟬。
俯視千章木，如臨尺五天。
韻高巾墊角，飲痛盞垂蓮。
小築堅前約，茲遊定昔緣。
欲誇山聳髻，安得思流泉。
却恐樽無醁，羣憂爨不烟。
誰來助清興，吹裂笛如椽。
冬前雪珠夜下早聞遠山皆白
作者：朱翌
朝代：宋

夜深真可覆三氈，地僻何因致八綿。
五嶺盛傳非昔日，一寒如此怪今年。
固知淵客難藏寶，倒卷珠池立散天。
日下有丹能變白，青山休恨早華顛。
冬前雪珠夜下早闻远山皆白
作者：朱翌
朝代：宋
体裁：七言律诗

夜深真可覆三毡，地僻何因致八绵。五岭盛传非昔日，一寒如此怪今年。固知渊客难藏宝，倒卷珠池立散天。日下有丹能变白，青山休恨早华颠。
冬前雪珠夜下早闻远山皆白
作者：朱翌
朝代：宋

夜深真可覆短毡，地僻何因致八绵。五岭盛传非昔日，一寒如此怪今年。固知渊客难藏宝，倒卷珠池立散天。日下有丹能变白，青山休恨早华颠。
冬至后三日与罗楚入倅厅两松下梅花盛开取酒酌石台上思得名手作松梅图
作者：朱翌
朝代：宋

老松鳞甲待拿云，俯视梅花意亦亲。粉色上参冬岭秀，虬枝下挽越溪真。乘闲到此能终日，与我来游尽可人。今代华光古韦毕，生绡一幅两传神。匆匆前日贺书云，那似今朝笑语亲。年例一来窥雪样，岁寒同此见天真。梅间蜂阵长围日，松下鸱蹲反嚇人。一碗檑茶未忘本，三杯薄酒不能神。
冬至后三日与罗楚入倅厅两松下梅花盛开取酒酌石台上思得名手作松梅图·其一
作者：朱翌
朝代：宋

老松鳞甲待拏云，俯视梅花意亦亲。
粉色上参冬岭秀，虬枝下挽越溪真。
乘闲到此能终日，与我来游尽可人。
今代华光古韦毕，生绡一幅两传神。
冬至后三日与罗楚入倅厅两松下梅花盛开取酒酌石台上思得名手作松梅图·其一
作者：朱翌
朝代：宋
体裁：七言律诗

老松鳞甲待拿云，俯视梅花意亦亲。粉色上参冬岭秀，虬枝下挽越溪真。乘闲到此能终日，与我来游尽可人。今代华光古韦毕，生绡一幅两传神。
冬至后三日与罗楚入倅厅两松下梅花盛开取酒酌石台上思得名手作松梅图·其二
作者：朱翌
朝代：宋
体裁：七言律诗

匆匆前日贺书云，那似今朝笑语亲。年例一来窥雪样，岁寒同此见天真。梅间蜂阵长围日，松下鸱蹲反吓人。一碗檑茶未忘本，三杯薄酒不能神。
冬至后三日与罗楚入倅厅两松下梅花盛开取酒酌石台上思得名手作松梅图·其二
作者：朱翌
朝代：宋

匆匆前日贺书云，那似今朝笑语亲。年例一来窥雪样，岁寒同此见天真。梅间蜂阵长围日，松下鸱蹲反嚇人。一碗檑茶未忘本，三杯薄酒不能神。
冬至后雪夜
作者：朱翌
朝代：宋
体裁：七言律诗

腊前梅蕊未斜横，至后醅香试满觥。过眼文书开数叶，打窗风雨又三更。闭门高卧直差易，拥鼻微吟何似生。稍取湿薪供热弄，住山如此不多争。
冬至後三日與羅楚入倅廳兩松下梅花盛開取酒酌石臺上思得名手作松梅圖·其一
作者：朱翌
朝代：宋

老松鱗甲待拏雲，俯視梅花意亦親。
粉色上參冬嶺秀，虯枝下挽越溪真。
乘閑到此能終日，與我來遊盡可人。
今代華光古韋畢，生綃一幅兩傳神。
冬至後三日與羅楚入倅廳兩松下梅花盛開取酒酌石臺上思得名手作松梅圖·其二
作者：朱翌
朝代：宋

匆匆前日賀書雲，那似今朝笑語親。
年例一來窺雪樣，歲寒同此見天真。
梅間蜂陣長圍日，松下鴟蹲反嚇人。
一碗檑茶未忘本，三杯薄酒不能神。
冬至後雪夜
作者：朱翌
朝代：宋

臘前梅蕊未斜橫，至後醅香試滿觥。
過眼文書開數葉，打窗風雨又三更。
閉門高卧直差易，擁鼻微吟何似生。
稍取濕薪供熱弄，住山如此不多爭。
出城
作者：朱翌
朝代：宋

少策經營飽，多方處置閑。
樵談消一日，野坐看千山。
白鷺遠飛去，微雲時復還。
展開新樂地，攻破舊愁關。
出城
作者：朱翌
朝代：宋
体裁：五言律诗

少策经营饱，多方处置闲。樵谈消一日，野坐看千山。白鹭远飞去，微云时复还。展开新乐地，攻破旧愁关。
出城
作者：朱翌
朝代：宋

少策经营饱，多方处置闲。
樵谈消一日，野坐看千山。
白鹭远飞去，微云时復还。
展开新乐地，攻破旧愁关。
分水县舍夜遇大雪
作者：朱翌
朝代：宋

挥扇解衣真早计，果然一夕变春阴。
屋头瓦裂风掀户，媿上珠跳雪满衾。
我自不妨高枕卧，人今更有惜花心。
此行特地非乘兴，明日扁舟兴亦深。
分水县舍夜遇大雪
作者：朱翌
朝代：宋

挥扇解衣真早计，果然一夕变春阴。屋头瓦裂风掀户，床上珠跳雪满衾。我自不妨高枕卧，人今更有惜花心。此行特地非乘兴，明日扁舟兴亦深。
分水县舍夜遇大雪
作者：朱翌
朝代：宋

挥扇解衣真早计，果然一夕变春阴。屋头瓦裂风掀户，愧上珠跳雪满衾。我自不妨高枕卧，人今更有惜花心。此行特地非乘兴，明日扁舟兴亦深。
分水縣舍夜遇大雪
作者：朱翌
朝代：宋

揮扇解衣真早計，果然一夕變春陰。
屋頭瓦裂風掀戶，媿上珠跳雪滿衾。
我自不妨高枕卧，人今更有惜花心。
此行特地非乘興，明日扁舟興亦深。
初到曲江六首
作者：朱翌
朝代：宋

度岭三百里，携家五六人。卜居依古寺，爱日向初春。时有逃虚喜，端无去客嗔。团栾何所作，不寐守庚申。昭代人无弃，遐方住亦堪。司分大火舍，官作世南男。守拙休心匠，忘忧纵手谈。平生不喜闹，所欠一茅庵。灯火光元夕，歌呼亦尽欢。欣闻雪霏白，愁失荔垂丹。老酒莲花曲，甜鱼藿叶槃。万金书若到，便可解忧端。岭外山川最，天涯草木芬。曾经五月狩，俱被一琴薰。韶石静张乐，舜峰高出云。真同适鲁见，何异在齐闻。草断城头路，春未履屡穿。雨馀峰染黛，云出岭垂莲。眼傍青林转，愁来白鸟边。中原好消息，问取此江船。嘉卉怀炎德，孤根幸斗临。象蹄交绿润，佛眼瞬红深。含笑香飘坐，素馨娇满簪。老榕虽拥肿，六月十分阴。
初到曲江六首
作者：朱翌
朝代：宋

灯火光元夕，歌呼亦尽欢。
欣闻雪霏白，愁失荔垂丹。
老酒莲花曲，甜鱼藿叶盘。
万金书若到，便可解忧端。
初到曲江六首·其一
作者：朱翌
朝代：宋
体裁：古风

度岭三百里，携家五六人。卜居依古寺，爱日向初春。时有逃虚喜，端无去客嗔。团栾何所作，不寐守庚申。
初到曲江六首·其一
作者：朱翌
朝代：宋

度嶺三百里，携家五六人。
卜居依古寺，愛日向初春。
時有逃虛喜，端無去客嗔。
團欒何所作，不寐守庚申。
初到曲江六首·其三
作者：朱翌
朝代：宋
体裁：古风

灯火光元夕，歌呼亦尽欢。欣闻雪霏白，愁失荔垂丹。老酒莲花曲，甜鱼藿叶槃。万金书若到，便可解忧端。
初到曲江六首·其三
作者：朱翌
朝代：宋

燈火光元夕，歌呼亦盡歡。
欣聞雪霏白，愁失荔垂丹。
老酒蓮花麴，甜魚藿葉槃。
萬金書若到，便可解憂端。
初到曲江六首·其二
作者：朱翌
朝代：宋
体裁：古风

昭代人无弃，遐方住亦堪。司分大火舍，官作世南男。守拙休心匠，忘忧纵手谈。平生不喜闹，所欠一茅庵。
初到曲江六首·其二
作者：朱翌
朝代：宋

昭代人無棄，遐方住亦堪。
司分大火舍，官作世南男。
守拙休心匠，忘憂縱手談。
平生不喜閙，所欠一茅庵。
初到曲江六首·其五
作者：朱翌
朝代：宋

草断城头路，春未履屡穿。
雨余峰染黛，云出岭垂莲。
眼傍青林转，愁来白鸟边。
中原好消息，问取此江船。
初到曲江六首·其五
作者：朱翌
朝代：宋

草断城头路，春未履屡穿。雨馀峰染黛，云出岭垂莲。眼傍青林转，愁来白鸟边。中原好消息，问取此江船。
初到曲江六首·其五
作者：朱翌
朝代：宋

草斷城頭路，春未履屢穿。
雨餘峰染黛，雲出嶺垂蓮。
眼傍青林轉，愁來白鳥邊。
中原好消息，問取此江船。
初到曲江六首·其六
作者：朱翌
朝代：宋
体裁：古风

嘉卉怀炎德，孤根幸斗临。象蹄交绿润，佛眼瞬红深。含笑香飘坐，素馨娇满簪。老榕虽拥肿，六月十分阴。
初到曲江六首·其六
作者：朱翌
朝代：宋

嘉卉懷炎德，孤根幸斗臨。
象蹄交綠潤，佛眼瞬紅深。
含笑香飄坐，素馨嬌滿簪。
老榕雖擁腫，六月十分陰。
初到曲江六首·其四
作者：朱翌
朝代：宋

岭外山川最，天涯草木芬。
曾经五月狩，俱被一琴熏。
韶石静张乐，舜峰高出云。
真同适鲁见，何异在齐闻。
初到曲江六首·其四
作者：朱翌
朝代：宋

岭外山川最，天涯草木芬。曾经五月狩，俱被一琴薰。韶石静张乐，舜峰高出云。真同适鲁见，何异在齐闻。
初到曲江六首·其四
作者：朱翌
朝代：宋

嶺外山川最，天涯草木芬。
曾經五月狩，俱被一琴薰。
韶石靜張樂，舜峰高出雲。
真同適魯見，何異在齊聞。
初直省宿
作者：朱翌
朝代：宋

薄暮欣暑退，吏散列閑屋。
冰廳冷如水，孤坐一巾幅。
久絕青綾賜，僅免牀下伏。
何嘗語丁寧，但愧頭蓄縮。
頻年耗太倉，初夜費官燭。
枕書倦已拋，夢蝶來更速。
咍臺到天明，從人笑列宿。
初直省宿
作者：朱翌
朝代：宋
体裁：古风

薄暮欣暑退，吏散列闲屋。冰厅冷如水，孤坐一巾幅。久绝青绫赐，仅免床下伏。何尝语丁宁，但愧头蓄缩。频年耗太仓，初夜费官烛。枕书倦已抛，梦蝶来更速。咍台到天明，从人笑列宿。
十月十四日立冬菊花方盛
作者：朱翌
朝代：宋
体裁：五言律诗

黄菊一何好，持觞惟尔从。名应称晚秀，色岂为人容。正似花重九，休论月孟冬。霜威占清晓，直欲犯其锋。
十月十四日立冬菊花方盛
作者：朱翌
朝代：宋

黄菊一何好，持觴惟爾從。
名應稱晚秀，色豈爲人容。
正似花重九，休論月孟冬。
霜威占清曉，直欲犯其鋒。
十月旦讀子美北風吹瘴癘羸老思散策之句初寮嘗作十詩因次其韻·其一
作者：朱翌
朝代：宋

戰休左觸氏，夢破大槐國。
肝膽方一家，燕越非異域。
是中路坦平，本自無降陟。
乾坤有乾坤，無極復無極。
海角盡東南，天門洞西北。
萬里無寸草，何人不相識。
亦有鼓刀兒，大烹舉銅鬲。
十月旦讀子美北風吹瘴癘羸老思散策之句初寮嘗作十詩因次其韻·其一〇
作者：朱翌
朝代：宋

囚山無他謀，治生出下策。
載之百漏船，吹以無孔笛。
一飽久定矣，誓不爲欣戚。
家山天一方，何地休行役。
天其調伏予，中歲遭遠謫。
養成一牯牛，露地見純白。
十月旦讀子美北風吹瘴癘羸老思散策之句初寮嘗作十詩因次其韻·其七
作者：朱翌
朝代：宋

茲辰馭北風，所至有東道。
把袂問浮邱，餽芝走商皓。
著裙拜木公，獻寶出富媼。
氣平四大和，以此可却老。
長生等終古，彭祖是亦夭。
有客詣理窟，相過或談妙。
再拜有所乞，乞我如瓜棗。
十月旦讀子美北風吹瘴癘羸老思散策之句初寮嘗作十詩因次其韻·其三
作者：朱翌
朝代：宋

戲語隴頭子，與若本等夷。
朱紫强包裹，本非我所宜。
失脚落番山，杳杳隨風吹。
將買二頃田，樹以枳棘籬。
還我本來面，度今正其時。
此策我自决，欲問其從誰。
譬彼沈疴人，忽然飲上池。
窮命可抵虎，寧畏山林魑。
十月旦讀子美北風吹瘴癘羸老思散策之句初寮嘗作十詩因次其韻·其九
作者：朱翌
朝代：宋

中夜念凉天，搔首坐待旦。
北風鳴屋角，此懷忽凄斷。
兒曹計伏臘，極力供井爨。
憶昔冬來南，骨肉遣星散。
念茲豈人爲，稍定理絲亂。
呻吟裘氏地，皆是儒與緩。
往語執金剛，勉力守門閈。
倒囊留一錢，且免用鞭算。
十月旦讀子美北風吹瘴癘羸老思散策之句初寮嘗作十詩因次其韻·其二
作者：朱翌
朝代：宋

問學要根柢，文章忌雷同。
字求反切當，義用訓詁通。
縱之逼論劍，收之入檀弓。
平生苦我心，不如作一農。
林間瀟灑侯，川上赤鯶公。
姑從賢者樂，勿笑鄙夫空。
秋宵引佳月，暑晝追凉風。
如此了一生，我其塞上翁。
十月旦讀子美北風吹瘴癘羸老思散策之句初寮嘗作十詩因次其韻·其五
作者：朱翌
朝代：宋

厭晴思滴瀝，閔雨思開霽。
姑欲快吾私，豈暇計豐歲。
身如姑射山，物物無疵癘。
可笑建除家，卜日論開閉。
堂堂百年中，顧已閲半世。
徭蜑且友朋，百粵即魯衛。
十月旦讀子美北風吹瘴癘羸老思散策之句初寮嘗作十詩因次其韻·其八
作者：朱翌
朝代：宋

南來走炎荒，北歸定尋思。
一生困坎壈，憂患真吾師。
堂中木上座，萬里唯爾隨。
方幸得良喜，那肯懷秋悲。
但令今可行，勿愧論少卑。
少時不解事，日日荒于嬉。
投老又懶惰，得一或十遺。
戲我過此生，造物真小兒。
十月旦讀子美北風吹瘴癘羸老思散策之句初寮嘗作十詩因次其韻·其六
作者：朱翌
朝代：宋

子房憫濁世，意欲一洗爲。
五日老人約，何乃數後期。
功成去學仙，辟穀從清羸。
豈不知自苦，反覆加深維。
志士極鑽仰，堅高今益彌。
是爲萬世法，何止帝者師。
寧知取履時，幾欲真毆之。
十月旦讀子美北風吹瘴癘羸老思散策之句初寮嘗作十詩因次其韻·其四
作者：朱翌
朝代：宋

老火已退師，寓客不憂瘴。
靜坐窺物理，一一見情狀。
用起舉拂子，功成卓拄杖。
五行更主事，衰絕變生王。
此身屬造物，窮健勝美恙。
十月旦读子美北风吹瘴疠羸老思散策之句初寮
作者：朱翌
朝代：宋

兹辰驭北风，所至有东道。
反袂问浮邱馈芝走商皓。著裙拜木公，
献宝出富媪。气平四大和，
以此可却老。长生等终古，
彭祖是亦夭。有客诣理窟，
相过或谈妙。再拜有所乞，
乞我如瓜枣。
十月旦读子美北风吹瘴疠羸老思散策之句初寮
作者：朱翌
朝代：宋

南来走炎荒，北归定寻思。
一生困坎壈，忧患真吾师。
堂中木上座，万里唯尔随。
方幸得良喜，那肯怀愁悲。
但令今可行，勿愧论少卑。
少时不解事，日日荒于嬉。
投老又懒惰，得一或十遗。
戏我过此生，造物真小儿。
十月旦读子美北风吹瘴疠羸老思散策之句初寮
作者：朱翌
朝代：宋

厌晴思滴沥，闵雨思开霁。
姑欲快吾私，岂暇计丰岁。
身如姑射山，物物无疵疠。
可笑建除家，卜日论开闭。
堂堂百年中，雇已阅半世。
徭蜑且友朋，百粤即鲁卫。
十月旦读子美北风吹瘴疠羸老思散策之句初寮
作者：朱翌
朝代：宋

囚山无他谋，治生出下策。
载之百漏船，吹以无孔笛。
一饱久定矣，誓不为欣戚。
家山天一方，何地休行役。
天真调伏予，中岁遭远谪。
养成一牯牛，露地见纯白。
十月旦读子美北风吹瘴疠羸老思散策之句初寮
作者：朱翌
朝代：宋

问学要根柢，文章忌雷同。
字求反切当，义用训诘通。
纵之逼论剑，收之入檀弓。
平生苦我心，不如作一农。
林羊潇洒侯，川上赤鯶公。
姑从贤者乐，勿笑鄙夫空。
秋宵引佳月，暑昼追凉风。
如此了一生，我其塞上翁。
十月旦读子美北风吹瘴疠羸老思散策之句初寮尝作十诗因次其韵
作者：朱翌
朝代：宋

战休左触氏，梦破大槐国。肝胆方一家，燕越非异域。是中路坦平，本自无降陟。乾坤有乾坤，无极复无极。海角尽东南，天门洞西北。万里无寸草，何人不相识。亦有鼓刀儿，大烹举铜鬲。问学要根柢，文章忌雷同。字求反切当，义用训诂通。纵之逼论剑，收之入檀弓。平生苦我心，不如作一农。林间潇洒侯，川上赤鲩公。姑从贤者乐，勿笑鄙夫空。秋宵引佳月，暑昼追凉风。如此了一生，我其塞上翁。戏语陇头子，与若本等夷。朱紫强包裹，本非我所宜。失脚落番山，杳杳随风吹。将买二顷田，树以枳棘篱。还我本来面，度今正其时。此策我自决，欲问其从谁。譬彼沈疴人，忽然饮上池。穷命可抵虎，宁畏山林魑。老火已退师，寓客不忧瘴。静坐窥物理，一一见情状。用起举拂子，功成卓拄杖。五行更主事，衰绝变生王。此身属造物，穷健胜美恙。厌晴思滴沥，闵雨思开霁。姑欲快吾私，岂暇计丰岁。身如姑射山，物物无疵疠。可笑建除家，卜日论开闭。堂堂百年中，顾已阅半世。徭蜑且友朋，百粤即鲁卫。子房悯浊世，意欲一洗为。五日老人约，何乃数后期。功成去学仙，辟谷从清羸。岂不知自苦，反覆加深维。志士极钻仰，坚高今益弥。是为万世法，何止帝者师。宁知取履时，几欲真殴之。兹辰驭北风，所至有东道。把袂问浮邱，馈芝走商皓。著裙拜木公，献宝出富媪。气平四大和，以此可却老。长生等终古，彭祖是亦夭。有客诣理窟，相过或谈妙。再拜有所乞，乞我如瓜枣。南来走炎荒，北归定寻思。一生困坎壈，忧患真吾师。堂中木上座，万里唯尔随。方幸得良喜，那肯怀秋悲。但令今可行，勿愧论少卑。少时不解事，日日荒于嬉。投老又懒惰，得一或十遗。戏我过此生，造物真小儿。中夜念凉天，搔首坐待旦。北风鸣屋角，此怀忽凄断。儿曹计伏腊，极力供井爨。忆昔冬来南，骨肉遣星散。念兹岂人为，稍定理丝乱。呻吟裘氏地，皆是儒与缓。往语执金刚，勉力守门闬。倒囊留一钱，且免用鞭算。囚山无他谋，治生出下策。载之百漏船，吹以无孔笛。一饱久定矣，誓不为欣戚。家山天一方，何地休行役。天其调伏予，中岁遭远谪。养成一牯牛，露地见纯白。
十月旦读子美北风吹瘴疠羸老思散策之句初寮尝作十诗因次其韵·其一
作者：朱翌
朝代：宋

战休左触氏，梦破大槐国。
肝胆方一家，燕越非异域。
是中路坦平，本自无降陟。
干坤有干坤，无极復无极。
海角尽东南，天门洞西北。
万里无寸草，何人不相识。
亦有鼓刀儿，大烹举铜鬲。
十月旦读子美北风吹瘴疠羸老思散策之句初寮尝作十诗因次其韵·其七
作者：朱翌
朝代：宋

兹辰驭北风，所至有东道。
把袂问浮邱，馈芝走商皓。
着裙拜木公，献宝出富媪。
气平四大和，以此可却老。
长生等终古，彭祖是亦夭。
有客诣理窟，相过或谈妙。
再拜有所乞，乞我如瓜枣。
十月旦读子美北风吹瘴疠羸老思散策之句初寮尝作十诗因次其韵·其七
作者：朱翌
朝代：宋

兹辰驭北风，所至有东道。把袂问浮邱，馈芝走商皓。著裙拜木公，献宝出富媪。气平四大和，以此可却老。长生等终古，彭祖是亦夭。有客诣理窟，相过或谈妙。再拜有所乞，乞我如瓜枣。
十月旦读子美北风吹瘴疠羸老思散策之句初寮尝作十诗因次其韵·其三
作者：朱翌
朝代：宋
体裁：古风

戏语陇头子，与若本等夷。朱紫强包裹，本非我所宜。失脚落番山，杳杳随风吹。将买二顷田，树以枳棘篱。还我本来面，度今正其时。此策我自决，欲问其从谁。譬彼沈疴人，忽然饮上池。穷命可抵虎，宁畏山林魑。
十月旦读子美北风吹瘴疠羸老思散策之句初寮尝作十诗因次其韵·其二
作者：朱翌
朝代：宋

问学要根柢，文章忌雷同。
字求反切当，义用训诂通。
纵之逼论剑，收之入檀弓。
平生苦我心，不如作一农。
林间潇洒侯，川上赤鯶公。
姑从贤者乐，勿笑鄙夫空。
秋宵引佳月，暑昼追凉风。
如此了一生，我其塞上翁。
十月旦读子美北风吹瘴疠羸老思散策之句初寮尝作十诗因次其韵·其二
作者：朱翌
朝代：宋

问学要根柢，文章忌雷同。字求反切当，义用训诂通。纵之逼论剑，收之入檀弓。平生苦我心，不如作一农。林间潇洒侯，川上赤鲩公。姑从贤者乐，勿笑鄙夫空。秋宵引佳月，暑昼追凉风。如此了一生，我其塞上翁。
十月旦读子美北风吹瘴疠羸老思散策之句初寮尝作十诗因次其韵·其五
作者：朱翌
朝代：宋
体裁：古风

厌晴思滴沥，闵雨思开霁。姑欲快吾私，岂暇计丰岁。身如姑射山，物物无疵疠。可笑建除家，卜日论开闭。堂堂百年中，顾已阅半世。徭蜑且友朋，百粤即鲁卫。
十月旦读子美北风吹瘴疠羸老思散策之句初寮尝作十诗因次其韵·其八
作者：朱翌
朝代：宋
体裁：古风

南来走炎荒，北归定寻思。一生困坎壈，忧患真吾师。堂中木上座，万里唯尔随。方幸得良喜，那肯怀秋悲。但令今可行，勿愧论少卑。少时不解事，日日荒于嬉。投老又懒惰，得一或十遗。戏我过此生，造物真小儿。
十月旦读子美北风吹瘴疠羸老思散策之句初寮尝作十诗因次其韵·其六
作者：朱翌
朝代：宋
体裁：古风

子房悯浊世，意欲一洗为。五日老人约，何乃数后期。功成去学仙，辟谷从清羸。岂不知自苦，反覆加深维。志士极钻仰，坚高今益弥。是为万世法，何止帝者师。宁知取履时，几欲真殴之。
十月旦读子美北风吹瘴疠羸老思散策之句初寮尝作十诗因次其韵·其十
作者：朱翌
朝代：宋
体裁：古风

囚山无他谋，治生出下策。载之百漏船，吹以无孔笛。一饱久定矣，誓不为欣戚。家山天一方，何地休行役。天其调伏予，中岁遭远谪。养成一牯牛，露地见纯白。